Premijer i penzioneri: Iznenadna ljubav iz interesa\nDelegacija Srpske napredne stranke, predvođena predsednikom Aleksandrom Vučićem, razgovara u petak sa delegacijom Partije ujedinjenih penzionera Srbije o mogućem predizbornom sporazumu.\nBez obzira na ishod današnjih razgovora, proteklih dana sve je uočljivije premijerovo interesovanje za stariju generaciju, koja je sve češće u fokusu njegove pažnje.\nU jednom od susreta sa penzionerima, predsednik Vlade se nedavno zahvalio starijoj generaciji na svemu što su uložili u budućnost Srbije, ocenivši da su najstariji građani najzaslužniji za zaustavljanje propadanja i oporavak zemlje.\n"Pre nekoliko godina smo bili pred potpunim bankrotstvom. U međuvremenu Grčka je 11 puta smanjila penzije. Mi smo to uradili jedanput zbog neodgovorne politike pojedinih ljudi. Sada smo počeli polako da vraćamo, nekima i nešto više nego što je bilo ranije i taj trend će da se nastavi. Upravo, zbog vaše žrtve, zbog vaše energije, zbog toga što ste dali Srbiji, zbog toga što ste verovali u njenu budućnost, Srbiji više ne prete opasnosti tog tipa: Penzije su redovne, stabilne i biće smao veće i veće”, poručio je Vučić.\nGrađani su uglavnom zbunjeni tolikim interesovanjem premijera za penzionere, tim pre što je koliko juče, baš ta populacija bila najteže pogođena merama štednje.\nO premijeru i penzionerima\nZa Jugoslava Ristića, predsednika Saveza samostalnih sindikata Kragujevca to je pitanje političke matematike u kojoj premijer, koji ne može sa sigurnošću da računa na glasove obespravljenih radnika, taj minus u glasačkoj kutiji Srpske napredne stranke, treba da nadomesti glasovima penzionera.\n„Jer, ako ima 1.800.000 penzionera, i ako je poznato da su oni skloni tome da veruju onome što se govori na televiziji, onda je jasno da on i predstavlaju političku metu aktuelne vlasti. Obraćanje radnicima sigurno ne bi bilo tako efikasno pre svega zbog donošenja loših zakona o radu, zbog gašenja 500 preduzeća u poslednjoj godini, gubitka posla za 50.000 radnika i najmanjim platama u regionu“, kaže Ristić za Radio Slobodna Evropa.\nVučićevo intenziviranje interesovanja za stariju populaciju, politički analitičar Đorđe Vukadinović doživljava kao pripremu atmosfere za predizbornu kampanju u kojoj će penzioneri igrati značajnu ulogu, kao i u svim prethodim izborima, ti pre što su najslabije informisana populacija.\n„Penzioneri su jako važna ciljna grupa SNS i Vučića. Oni su deo populacije koji gotovo apsolutnoj meri i razmeri glasa za SNS, odnosno podržava premijera iz različitih razloga. Oni su zbog toga najzahvalnije biračko telo i najzahvalnija publika koji se u najmanjoj meri informišu sa nekih nezavisnih izvora i interneta, koji najčešće ne koriste. Plus poodmakle godine koje ih čine zahvalnom publikom i zahvalnim medijumom za propagandu, odnosno kampanju SNS-a“, kaže Vukadinović.\nNaš sagovornik smatra da u tom svetlu treba posmatrati i početak pregovora o prelasku Partije ujedinjenih penzionera Srbije u koaliciju sa Srpskom naprednom strankom.\n„Bez obzira što PUPS nema ni izdaleka onakvu podršku kakvu je imao u nekim ranijim godinama i ranijim izborima. Nema tu političku težinu i uporište u biračkom telu, ali psihološki i simbolički, PUPS se vezuje za penzionersku populaciju i time dobijaju naprednjaci, ne toliko u glasovima koliko psihološki i simbolički“, zaključuje Vukadinović.


Vučić za Pink pred otvaranje Koridora 10: Srećan sam, sve izgleda kao u Švajcarskoj. Sad će svi prolaziti kroz Srbiju - Radio televizija Pančevo\n9. novembra 2019. 9. novembra 2019. 0537\nHvala svim divnim i vrednim ljudima koji su radili na ostvarenju ovog sna. Za Srbiju ovaj auto-put ne znači samo kilometre već i povezivanje, nove investicije, nova radna mesta, veće plate i ostanak ljudi na svojim ognjištima. Ovo je budućnost koju želimo da ostavimo našoj deci”, rekao je Vučić\nSvečanost povodom otvaranja Istočnog kraka Koridora 10 održava se danas od 12 sati, a kako najavljuju iz “Puteva Srbije”, odmah nakon što se to završi, negde od 14 sati trebalo bi da ova deonica bude otvorena i za saobraćaj.\nVek od okončanja Velikog rata, predsednik Vučić na centralnoj svečanosti u Parizu\nNikola Toadjer 11. novembra 2018. 11. novembra 2018.


Radio România Internaţional/ Budućnost počinje danas/ Sirija-sve komplikovaniji algoritam (14.04.2017)\nSirija-sve komplikovaniji algoritam (14.04.2017)\nPredsednik Bašar al-Asad je čovek bez savesti koji, zajedno sa Rusijom I Iranom, ne želi mir u Siriji- izjavila je američka ambasadorka u Ujedinjenim Nacijama Niki Hejli posle zasedanja Saveta bezbednosti...\nPredsednik Bašar al-Asad je čovek bez savesti koji, zajedno sa Rusijom I Iranom, ne želi mir u Siriji- izjavila je američka ambasadorka u Ujedinjenim Nacijama Niki Hejli posle zasedanja Saveta bezbednosti o osudi nedavnog hemijskog napada u Siriji, zasedanje koje je završeno bez usvojene rezolucije. Hemijski napad na pobunjeničku pokrajinu Idleb, koji je generalni sekretar Ujedinjenih nacija Antonio Gutereš okvalifikovao ,,nehumanim’’,, surovim’’ i ,,ratnim zločinom’’. U napadu je poginulo više desetina ljudi a 150 je ranjeno-saopštila je Siriska opservatorija za ljudska prava. ,,Ne možemo zažmuriti pred ovim prizorima,,-izjavila je na sednici Saveta bezbednosti ambasadorka SAD, predstavljajući slike sa žrtvama napada smrtonosnim gasom. Naš izveštač iz Vašingtona Dojna Sajičuk je izmedju ostalog naglasila: ,,Napad nosi obeležije Asadovog režima koji je napao sopstveni narod tri puta hemijskim oružijem. Gospodja Helej je sugerisala da ako Svet bezbednosti neće ni sada reagovati, SAD bi mogle da reaguju: ,,Kada Savet bezbednosti konstantno ne reaguje kolektivno, postoje trenuci kada su pojedine države primorane da deluju u sopstveno ime. U ime žrtava, nadam se da će ostali članovi ovog Saveta želeti da deluju.’’- dodala je američka ambasadorka.\nDva dana kasnije ispaljeno je više desetina američkih krstarećih raketa na bazu u Siriji odakle se predpostavlja da je lansiran napad režima u Bagdadu. Predsednik SAD Donald Tramp je objasnio da je naredio bombardovanje baze jer je režim Asada bez sumnje koristio hemijsko oružije protiv nevinih ljudi, kršeći medjunarodne konvencije. Medjutim Rusija nije istog mišljenja i tvrdi da ,,napad na jednu državu koja je u ratu sa teroristima predstavlja dodatnu pretnju po regionalnu i globalnu bezbednost’’. Moskva smatra da optužbe na račun sirijske vojske, koja je navodno upotrebila hemijsko oružije u pokrajini Idlib 4. aprila, ne odgovaraju istini. U Moskvi Rusko ministarstvo odbrane je predstavilo svoju verziju incidenta. Prema navodima Moskve sirijska aviacija je bombardovala skladište municije na istoku naselja Kan Šeihun, na teritoriji na kojoj se nalazi fabrika projektila sa hemijskim punjenjem. Ovo oružije je stiglo i u Irak, gde su vlasti i medjunarodne organizacije potvrdile da su teroristi koristili ovo oružije. Isto hemijsko oružije, po tvrdjama ruskih eksperata, upotrebili su sirijski radikalni pobunjenici prošle jeseni u Alepu–navodi zvanična Moskva.\nU Siriji opozicija je upozorila da napad ugrožava pregovore u Ženevi uz posedovanje Organizacije ujedinjenih nacija koji nisu dali opiljive rezultate, dok u Briselu šefica evropske diplomatije Frederika Mogerini pledira za ,,snazan napor’’ za nastavljanja mirovnih pregovora. U ovoj sve komplikovanijoj situaciji traže se šanse za stabilizaciju situacije. Gost Radia Rumunija profesor Univerziteta Štefan Popesku, doktor savrmenih medjunarodnih odnosa, objašnjava: ,,Nažalost Sirija, koja je bila primer stabilnosti sve do 80-tih godina sa Hafezon al-Asadom, kome je ceo svet priznao status stratega na Srednjem i Bliskom istoku, postala je epicentar jedne dugotrajne krize odakle se destabilizuje ceo Srednji istok u širem smislu. Ova kriza kao da nema kraja, jer se isprepliću ovde bezbrojni interesi, ne samo lokalnih aktera vec i susednih regionalnih sila i velesila. Jasno je da Islamska država nije proizvod islamske teologije, već geostrategije na Srednjem i Bliskom Istoku. Istovremeno je i zelja sunita da se osvete šijitima za gubljenje vlasti u Libanu, Palestini, Siriji pa i Iraku’’ .\nUprkos opštim naporima za pronalaženje rešenja, situacija u Siriji postaje sve komplikovanija. Jer ovde nije reč samo o unutrašnjim konfrontacijama medju raznim frakcijama i taborima, već i o sve izraženijim regionalnim, geopolitičkim i geostrateškim interesima.


RTCG - Radio Televizija Crne Gore - Nacionalni javni servis :: Ekonomija :: Neophodna nova ekonomska politika\nDOBARDŽIĆ PORUČIO 17. 06. 2019. 13:13 >> 13:13 0\nNeophodna nova ekonomska politika\nPriliv stranih direktnih investicija u 2018. povećan je u svim zemljama Zapadnog Balkana osim u Crnoj Gori, pokazuju podaci u "Izveštaju o investicijama u svijetu" Konferencije UN o trgovini i razvoju, saopštio je član Glavnog odbora URA Eldin Dobardžić.\nDobardžić kaže da izvještaj pokazuje da je Crna Gora jedina u regionu zabilježila pad od čak 12 odsto stranih direktnih investicija u odnosu na pethodnu godinu što samo, “pokazuje nestručnost i nespremnost vladajuće većine” da poboljšava crnogorsku ekonomiju i radi na njenom kontinuiranom unapređenju.\n"Sve ostale zemlje u regiona prestigle su našu zemlju u privlačenju stranih direktnih investicija pa tako imamo Makedoniju koja bilježi pravi bum u investicijama u regionu (rast od nevjerovatnih 260% u odnosu na 2017.), Srbiju koja ima rast od čak 44%, Albaniju sa dobrim rastom od 13% i Bosnu i Hercegovinu sa rastom od 4%", precizira Dobardžić.\nIz Građanskog pokreta URA krivca za pad direktnih stranih investicija vide i u kontinuiranoj političkoj krizi u Crnoj Gori.\n"Ta kriza da podsjetimo traje od 2016, pa čak i prije toga. Zasigurno da strani investitori neće birati one destinacije za svoja ulaganja u kojima svakog dana izađe po neka afera nadležnih a političke strasti i razmirice se kontinuirano potpaljuju", kaže on.\nU pogledu ekonomskih politika iz URE predlažu kao mjere iz svog ekonomskog programa “Posao za sve” razvijanje ekonomske diplomatije, razvijanje sistema e-uprave i smanjenje birokratije, braunfild investicije i poreske olakšice stranim direktnim investicijama.\n“Država bi trebala za početak unaprijediti Zakon o slobodnim zonama na način da se omogući formiranje novih slobodnih zona u Crnoj Gori koje bi uz poseban sistem poreskih olakšica predstavljale povoljan ambijent za privlačenje investicija. Moramo se okrenuti ekonomskoj diplomatiji, kao i reformi Agencije za promociju stranih investicija što bi rezultiralo većim brojem SDI u budućnosti. Neophodno je u tom pravcu inicirati sve vidove saradnje i razmjene informacija ekonomskih i diplomatskih predstavništava sa državom”, navodi se u saopštenju\nOsim toga, prema riječima Dobardžića, prijeko je potrebno poboljšanje sistema e-uprave i formiranje “one stop shop servisa” za investitore i nove kompanije koji bi predstavljao most između države i firmi.\n“Važno je pokrenuti i “braunfild” investicije, tj. investicije u zapuštene fabričke pogone širom zemlje uz poseban set olakšica zainteresovanim investitorima kako bi im se omogućila upotreba neiskorišćenih nekretnina u državnom vlasništvu u svrhu obavljanja privrednih djelatnosti”, kazao je on.\nČlan GO URE, kaže i da bi istinsko pregalaštvo na ovim poljima od strane vladajućih partija dalo rezultate i da bi Crna Gora mogla da privlači strane investitore da ulažu u Crnu Goru.


Doneseno 13.841 rješenje u prvih šest mjeseci\nFond za penzijsko-invalidsko osiguranje /PIO/ Republike Srpske je za prvih šest mjeseci ove godine sproveo upravni postupak i donio rješenje po 13.841 zahtjevu za ostvarivanje prava na penziju, što je za 200 više od broja zahtjeva podnesenih u prvom polugodištu.\nPravo na penziju ostvario je 7.681 osiguranik, odnosno 55,49 odsto njih, koji su stekli status korisnika prava na starosnu, porodičnu ili invalidsku penziju, saopšteno je iz Fonda PIO Republike Srpske.\nNastavljen je pozitivan trend poboljšanja strukture korisnika prava, tako što je u prvoj polovini ove godine pravo na starosnu penziju ostvarilo 4.828 osiguranika, odnosno 62,86 odsto.\nIstovremeno, pravo na porodičnu penziju ostarilo je 29,42 odsto, a na invalidsku svega 7,72 odsto osiguranika, što je do sada najmanje zabilježeni procenat učešća u strukturi ostvarenih prava na penziju u određenom periodu.\nDok je na jednoj strani zabilježeno smanjenje procenta učešća porodičnih i invalidskih penzija u strukturi, na drugoj strani imamo rast procenta korisnika prava na starosnu penziju, u kontinuitetu, što je veoma povoljno i poželjno za svaki penzijski sistem, pa tako i za sistem penzijskog i invalidskog osiguranja Republike Srpske.\nPrema obračunu penzije za jul, starosne penzije čine 59,42 odsto, porodične 27,15 odsto, invalidske 13,36 odsto i ostala prava sa 0,08 odsto.\nOvakva struktura korisnika prava Fond PIO Republike Srpske svrstava u sam vrh\npenzijskih fondova u regionu, a vrlo blizu kvalitativnih veličina koje bilježe vodeće zemlje u EU.


Tehnički incident u nuklearki u Ukrajini\n3 Dec 2014 - blic\nUkrajinski premijer Arsenij Jacenjuk izjavio je na sednici vlade da je obavešten da se u nuklearnom postrojenju Zaporoškaja u jugoistočnom delu zemlje dogodila tehnološka nezgoda i da je reaktor isključen, pa je zatražio javno objašnjenje od nadležnog ministarstva. "Zbog tehničke greške u nuklearnoj centrali Zaporožje došlo je do prekida u proizvodnji struje, ali opasnosti nema jer nema problema sa reaktorima", rekao je ministar energetike Volodimir Demčišin, dodajući da incident nije ni na koji način povezan sa samom proizvodnjom električne energije.\nDemčišin je rekao da će nuklearka nastaviti sa uobičajenim radom 5. decembra, a da je do greške došlo u sistemu za transmisiju električne energije, a ne u reaktoru.\nFirma koja upravlja centralom objavila je u ponedeljak da je problem nastao u jedinici za proizvodnju električne energije, ali je to pitanje ponovo danas dovedeno u žižu, kada je to pomenuo tokom sednice vlade premijer Arsenij Jacenjuk.\nAgencija Interfaks prenela je da se problem desio u reaktoru u Bloku 3, koji ima 1.000 megavata.\nZa incident koji se dogodio u petak, javnost je saznala tek danas, kada je Jacenjuk zatražio od ministra energetike izveštaj o tome šta se dogodilo i na koji način se ministar izborio sa tom situacijom.\nMeđunarodna agencija za atomsku energiju nema, zasad, komentar na taj izveštaj.\nUznemirenost zbog nuklearne bezbednosti je u Ukrajini vrlo velika, jer se zemlja i danas bori sa posledicama nuklearne katastrofe u Černobilju, 1986. godine.


Japan brine vojna ekspanzija Kine\nPolitika\t31.07.2012 13:08\nTokio i Peking i dalje muči teritorijalni spor oko ostrva u Istočnom kineskom moru, koje u Japanu zovu Senkaku, a u Kini Dijaoju\nJapan je juče ocenio sve veću ulogu kineske vojske u navodnom oblikovanju spoljne politike zemlje kao bezbednosni rizik, rekavši da širom istočne Azije postoji obazrivost zbog očigledne vojne ekspanzije Pekinga u regionu, prenosi Tanjug.\nU godišnjem izveštaju o bezbednosti, Tokio kaže da neki veruju da odnosi između Narodne oslobodilačke vojske (PLA) i rukovodstva Komunističke partije Kine „postaju kompleksni” i ističe da je to stvar za zabrinutost. Postoji mogućnost da se stepen vojnog uticaja na odluke spoljne politike povećava, piše u izveštaju bez daljeg objašnjava. „Ta situacija poziva na obazrivost zbog rizika pitanja upravljanja”, dodaje se u izveštaju.\nIzveštaj je objavljen u vreme kada kineski najviši funkcioneri, obaveštajni savetnici i šef pomorske agencije, pozivaju na oštriju liniju u zaštiti i odnosu prema regionalnim teritorijalnim sporovima sa susedima. U odnosu na te sporove, među kojima je i dugotrajno razilaženje s Japanom u Istočnom kineskom moru, Tokio ponavlja stavove iznete u izveštaju za 2011, koji pozdravlja sve veću ulogu Kine na svetskoj pozornici, dok konstatuje povećanje agresivnih poteza.\n„Kina je odgovorila na konfliktna pitanja, uključujući i ona s Japanom i drugim susednim zemljama, na način koji je kritikovan kao pun samopouzdanja, što je povećalo brige za njen budući put.”\nProšle godine Tokio je takođe posebno ukazao na brzi rast kineske vojske, posebno mornarice, i naveo da je vojni budžet Pekinga povećan 30 puta u poslednje 24 godine. Ministar odbrane Japana Satoši Morimoto je rekao da mnoge zemlje u regionu dele osećanje opreza.\n„Nije da se oprez povećava. Ali je tačno da postoji određen stepen opreza ne samo u Japanu nego širom istočne Azije u pogledu puta kojim ide Kina”, rekao je Morimoto novinarima, a preneo Rojters.\nPredstavnik kineskog ministarstva vojske je ponovio standardni odgovor njegove zemlje da je njena vojna modernizacija transparentna i da nije uperena protiv drugih zemalja.\nMeđutim, predstavnik Geng Janšeng je kritikovao „neodgovorne izjave” nekih neimenovanih japanskih zvaničnika povodom teritorijalnog spora oko ostrva u Istočnom kineskom moru, koje u Japanu zovu Senkaku, a u Kini Dijaoju, i rekao da će Kina braniti svoja prava.\n„Zaštita nacionalnog suvereniteta, pomorskih prava i interesa je opšta odgovornost svih nadležnih departmana, uključujući vojsku, i mi ćemo sa drugima blisko koordinisati akcije kako bismo savesno izvršavali našu odgovornost”, rekao je on novinarima u Pekingu.\nKao i u pogledu japansko-kineskog spora u Istočnom kineskom moru, napetosti su porasle u poslednje vreme i u Južnom kineskom moru, gde je Peking postao uporniji u tvrdnjama o suverenitetu pred zahtevima susednih zemalja.\nTo more je zbog suprotstavljenih teritorijalnih tvrdnji postalo najveće potencijalno žarište i mesto konfrontacije u Aziji, a tenzije su dodatno porasle od kada su SAD usvojile novu vojnu strategiju i politiku jačanja vojnog prisustva u tom regionu. Kina tvrdi da je celo područje Južnog kineskog mora pod njenim suverenitetom, i to izaziva česte sporove sa Vijetnamom, Filipinima, Malezijom i Brunejima koji potražuju delove tog mora. Na nekima od ostrva okolne zemlje imaju i svoje vojne minijaturne garnizone, a vodama tog mora prolaze najfrekventnije svetske trgovačke pomorske linije. Potvrđene i procenjene rezerve nafte u Južnom kineskom moru idu i do 213 milijardi barela, po nekim američkim procenama iz 2008. To prevazilazi nalazišta u svim drugim zemljama osim Saudijske Arabije i Venecuele.\nProšle nedelje Kina je imenovala vojne komandante garnizona u Južnom kineskom moru, poslednjem potezu kojim se pojačavaju tvrdnje o suverenitetu nad spornim ostrvima u toj regiji. Imenovanje je obavljeno samo dva dana nakon što je Peking objavio da je na jednom od spornih Paraselskih ostrva uspostavio grad Sanšu kao administrativni centar te regije.\n1. Neka ovo procitaju svi nasi politicari: „Zaštita nacionalnog suvereniteta, pomorskih prava i interesa je opšta odgovornost svih nadležnih departmana, uključujući vojsku ..."


UEFA i FIFA traže da se politika "ISKORENI" iz srpskog fudbala\nEvropska fudbalska unija (UEFA) i Svetska fudbalska federacija (FIFA) zatražile su od Fudbalskog saveza Srbije da do polovine decembra izabere novo rukovodstvo po demokratskim principima, izjavio je Novica Tončev, funkcioner FSS.\nKako piše RSE, Fudbalski savez Srbije 15. jula usvojio je novi Nacrt Statuta FSS, po kom državni i partijski funkcioneri ne mogu istovremeno da budu i na pozicijama u fudbalu i dao ga na javnu raspravu u narednih mesec dana.\nUkoliko ovaj dokument bude usvojen i sproveden u praksi značio bi veliku promenu u ovdašnjoj fudbalskoj organizaciji, koju još od osnivanja pre više od 100 godina, posebno u poslednje tri decenije, prati političko kadriranje.\n“Hoćemo da izbacimo politiku iz fudbala. U Statutu UEFA ne pominju se pojedinci, ali piše da država ne može da se meša u rad sporta. Znači, institucije države, Vlada, Skupština, da se ne mešaju u fudbal”, naveo je Tončev.\nPo predlogu novog Statuta, u Skupštini FSS prvi put bi trebalo da bude i predstavnik fudbalera kog određuje Sindikat profesionalnih fudbalera, koji je priznat od strane Međunarodnog saveza profesionalnih fudbalera (FIFPro).\n“Ako zabranimo objavljivanje fotogafija zločina dovodi se u pitanje sloboda medija”


Obeležen Dan češke nacionalne manjine - Minority News\nSvečanom akedmijom treći put je obeležen Dan Nacionalnog saveta češke nacionalne manjine, ovoga puta u sali Doma češke besede u Kruščici.\nU programu akcenat je stavljen na obeležavanje 100 godina pozorišta u Kruščici, koje je i najstarije češko amatersko pozorište u Vojvodini.\nČesi i Srbi više od dva veka žive zajedno u Kruščici pa manifestacija poput obeležavanja Dana Nacionalnog saveta češke nacionalne manjine, mnogo znači i jednima i drugima. Zato goste dočekuju uz igru, a Česi žele da njihova mala zajednica traje dugo i govore o planovima vezanim za obrazovanje i kulturu.\n„Ono što želimo da unesemo je baš ta nova kultura iz Češke koja nam nedostaje. Hoćemo viši nivo obrazovanja, viši nivo kulture, pun život ove male češke zajednice“, kaže prof. dr Jože Sivaček, predsednik Nacionalnog saveta češke manjine.\n„Kruščica je trenutno jedna od infrastrukturno najopremljenijih mesnih zajednica u širem regionu, a veliki udeo u tome ima pomoć Češke republike koja je izdvojila značajna sredstva za poboljšanje uslova života, u očuvanje običaja i kulture“, kaže Dragutin Jovanović, predsednik mesne zajednice Kruščica.\n„Pored sredstava koje smo dobili od Češke Republike, preko malih lokalnih projekata, preko Češke razvojne agencije i raznih fondova, mi se i sada nalazimo u fazi pripreme nove projektne dokumentacije, jer planiramo da saradnju nastavimo i dalje“, kaže.\n„Na teritoriji opštine Bela Crkva trenutno živi najviše Čeha koji se nalaze u Srbiji i uglavnom najveći broj aktivista je ovde. Imamo „Besede češke“ i u Beogradu, Novom Sadu, Kragujevcu, u Sremu, ali ovde je većina Čeha koja je uključena u Nacionalni savet“, ističe Jaroslav Hoc, predsednik Izvršnog odbora Nacionalnog saveta Čeha.\nObeležavanju Dana Nacionalnog saveta češke nacionalne manjine prisustvovali su i predstavnici Ambasade Češke, lokalne samouprave Bela Crkva, čeških udruženja i brojni drugi gosti, a za program su se pobrinuli članovi „Besede češke“ iz Kruščice.\nOznake:\tČesi u Srbiji, Dan češke nacionalne manjine, JOže Sivaček


Petric proglasio vazecim Zakon o granicnoj sluzbi BiH\nVisoki predstavnik medjunarodne zajednice u BiH Volfgang Petric proglasio je u cetvrtak vazecim Zakon o granicnoj sluzbi BiH koji u sredu nije prosao u Predstavnickom domu Parlamentarne skupstine BiH, jer za njega nisu glasali poslanici iz Republike Srpske.\nGrupa od 144 Albanaca iz Djakovice optuzena za terorizam\nZamenik Okruznog javnog tuzioca u Peci, sa privremenim sedistem u Leskovcu, Vojislav Soskic podigao je u cetvrtak u optuznicu protiv 144 Albanaca iz Djakovice, koji se terete za "vise teroristickih dela, pocinjenih sa ciljem ugrozavanja ustavnog uredjenja i bezbednosti SR Jugoslavije", prenosi ...\nIgic protiv Privremenog administrativnog veca Kosmeta\nClan Izvrsnog odbora Glavnog odbora Socijalisticke partije Srbije Zivorad Igic ocenio je da sastav i resorska struktura Privremenog administrativnog veca Kosova i Metohije, koje je formirao sef UNMIK-a Bernar Kusner, nisu utemeljeni u medjunarodnim dokumentima o Kosovu.\nGrcki mediji o Milosevicu\nPredsednik SRJ Slobodan Milosevic je tokom novembra odbio "americku ideju" prenetu preko Grcke da preda vlast, napusti zemlju i u inostranstvu dobije azil od gonjenja pred Medjunarodnim tribunalom za ratne zlocine u bivsoj Jugoslaviji, pise grcki mesecnik "Odbrana i diplomatija".\nUbijena jos dva clana porodice Skenderi\nJos dva clana muslimanske porodice Skenderi ubijena su u cetvrtak ujutru oko 9.00 casova u selu Jablanica kod Prizrena, a KFOR je blokirao sve prilazne puteve tom selu, saznaje agencija SRNA u prizrenskom Centru za mir i toleranciju.\nFHP: Oslobodjeno 10 Albanaca u Pozarevcu\nFond za humanitarno pravo je saopstio da je Okruzni sud u Pozarevcu, zbog nedostatka dokaza, oslobodio desetoricu kosovskih Albanaca, optuzenih za terorizam. Javni tuzilac teretio je sve okrivljene da su od 18. do 21. juna 98-me ucestvovali u napadima na pripadnike MUPa, kada su ubijena dva, a ...\nGoati: Izlaskom na lokalne izbore opozicija bi prekrsrila vise dogovora\nStrucni savetnik Instituta drustvenih nauka Vladimir Goati ocenio je da bi izlaskom na lokalne izbore srpska opozicija prekrsila vise dogovora koje je postigla u poslednjih nekoliko meseci. On je za "Glas javnosti" izjavio da izlazak makar i ujedinjene opozicije na lokalne izbore, pod ovakvim ...\nSisel: Vrata za Jugoslaviju su uvek otvorena\nAustrijski sef diplomatije Volfgang Sisel se u cetvrtak po prvi put u svojstvu predsedavajuceg ministarske trojke Organizacije za evropsku bezbednost i saradnju obratio stalnom savetu i Izvrsnom odboru parlamentarne skupstine OEBS-a.\nPlavsic: Ne ujedinjena, nego opozicija koja se dogovorila oko nekoliko zajednickih ciljeva\nLider Srpskog narodnog saveza Biljana Plavsic ocenila je da opozicija u Srbiji nakon potpisanog sporazuma 10. januara "nije ujedinjena opozicija, nego opozicija koja se dogovorila oko nekoliko zajednickih ciljeva". "Mislim da se u opoziciji radi o vrlo odgovornim ljudima prema ljudskim zivotima.\nMarjanovic: Ciljevi nacionalne razvojne strategije preodredjeni\nPremijer Srbije Mirko Marjanovic je u cetvrtak govorio na sednici Odbora za privredni sistem, a u sklopu priprema za 4. kongres Socijalisticke partije Srbije. Kako je izvestio Radio Beograd, socijalisti se zalazu za obnovu i reforme.


Ašanin: Posao za najbolje diplomce, moći će da dobiju specijalizacije koje su deficitarne - Izazov\nAšanin: Posao za najbolje diplomce, moći će da dobiju specijalizacije koje su deficitarne\nRadio-televizija Srbije\t 17. novembra 2021. 08:42\nDirektor Kliničkog centra Srbije dr Milika Ašanin navodi da je od 2014. godine u zdravstvenom sistemu Srbije primljeno 30.000 zdravstvenih radnika.\n"Moći će da dobiju specijalizacije po izboru koje su deficitarne u određenoj zdravstvenoj ustanovi. Oni nisu zaboravljeni, oni će biti primljeni, oni će biti usavršavani i školovani o trošku države, dobijaće određene specijalizacije", kazao je Ašanin.\n"Do kraja godina će se, pored prijema mladih lekara sa prosečnom ocenom 8 i više, nastaviti program prijema najuspešnijih diplomaca sa prosečnom ocenom 9 i 10", naveo je Ašanin.\nNaglasio je da program zapošljavanja najboljih diplomaca za sve mnogo znači, a najviše za zdravstveni sistem Srbije koji je, kako je naveo, "sav teret kovid epidemije izneo vrlo uspešno".\n"To mnogo znači za mlade lekare koji su dobili odmah posao. Mnogo znači što će dobiti odmah specijalizacije i što će se brzo uključiti u naš zdravstveni sistem. Za najuspešnije diplomce, za nas mnogo znači da dobijemo najbolje, a za njih, zato što dobijaju najbolje moguće uslove za svoje usvaršavanje", rekao je Ašanin i dodao da će to biti značajno i za pacijente.\n"Trend blagog smirivanja epidemije"\n"U našoj prijemno-trijažnoj ambulanti Klinike za infektivne i tropske bolesti je manje za jednu trećinu, pa čak i za jednu polovinu ambulantnih pregleda. Na Infektivnoj klinici se pojavljuje poneko slobodno mesto, a što se tiče Batajnice, moram da vas podsetim da smo mi pre dve nedelje imali 810 hospitalizovanih bolesnika, a na današnji dan imamo 660. To znači 150 manje bolesnika", naveo je Ašanin.\nAšanin je istakao da u kovid bolnicama "apsolutno dominiraju" nevakcinisani.


SUK - Interni konkursi\nNaslovna > Zapošljavanje > Interni Konkursi\nOglašavanje internog konkursa\nInterni konkurs za popunjavanje izvršilačkog radnog mesta u ministarstvima, organima uprave u sastavu ministarstava, posebnim organizacijama, službama Vlade i stručnim službama upravnih okruga obavezno se sprovodi, ako radno mesto nije popunjeno premeštajem državnog službenika iz istog organa.\nInterni konkurs za popunjavanje položaja obavezno se sprovodi kada položaj popunjava Vlada.\n(Izvod iz Zakona o državnim službenicima)\n2. Interni i javni konkurs u organima državne uprave i službama Vlade\na) Interni konkurs\nObaveznost internog konkursa. Pravo učešća na internom konkursu\nRadi popunjavanja izvršilačkog radnog mesta u organima državne uprave i službama Vlade obavezno se sprovodi interni konkurs ako radno mesto nije popunjeno premeštajem državnog službenika iz istog državnog organa.\nNa internom konkursu mogu da učestvuju samo državni službenici iz organa državne uprave i službi Vlade koji ispunjavaju uslove za napredovanje, koji rade na radnom mestu koje ima isto zvanje kao radno mesto koje se popunjava ili koji su neraspoređeni.\nInterni konkurs prethodno može da se sprovede samo u organu državne uprave ili službi Vlade u kojoj se popunjava radno mesto, pod uslovima određenim uredbom Vlade.\nInterni konkurs oglašava Služba za upravljanje kadrovima.\nInterni konkurs sprovodi konkursna komisija.\nKonkursnu komisiju imenuje rukovodilac, tako da jedan njen član bude državni službenik iz Službe za upravljanje kadrovima.\nUspeh internog konkursa i donošenje rešenja o premeštaju\nKad interni konkurs uspe, uvek se donosi rešenje o premeštaju, čija sadržina zavisi od toga da li je izabran kandidat iz istog ili drugog državnog organa.\nAko je izabran kandidat iz istog državnog organa, rukovodilac donosi rešenje o njegovom premeštaju s jednog radnog mesta na drugo, a ako je izabran kandidat iz drugog državnog organa rukovodilac donosi rešenje o njegovom premeštaju u svoj državni organ.\nUčesnik internog konkursa ima pravo žalbe na rešenje o premeštaju pod istim uslovima i u istom roku kao kad je rešenje o premeštaju doneseno posle javnog konkursa.\nNeuspeh internog konkursa. Primena odredaba ovog zakona o javnom konkursu\nInterni konkurs nije uspeo ako konkursna komisija utvrdi da nijedan kandidat nije ispunio merila propisana za izbor.\nNa interni konkurs primenjuju se odredbe ovog zakona o javnom konkursu, izuzev odredaba o načinu oglašavanja i o roku za podnošenje prijava.\nPostupak sprovođenja internih konkursa bliže određuju:\nUredba za sprovođenje internih i javnih konkursa\nPravilnik o stručnim osposobljenostima, znanjima i veštinama koje se proveravaju u izbornom postupku, načinu njihove provere i merilima za izbor na radna mesta\nZaključak Vlade o postupku oglašavanja internog konkursa za popunjavanje izvršilačkih radnih mesta u državnoj upravi Republike Srbije


Dramatično upozorenje UN: Jugoistočna Evropa je u problemu\nIzvor: B92, 22.Okt.2019, 09:13\nIz UN u ponedeljak saopšteno da je zabeležen dramatičan pad broja stanovnika u zemljama jugoistočne Evrope, prenosi Index.hr.\nPrema poslednjoj proceni UN-a, devet od 10 država kojima najbrže pada broj stanovnika nalazi se u istočnoj i jugoistočnoj Evropi, rekla je za Rojters Alana Armitaž, >> Pročitaj celu vest na sajtu B92 << šefica Populacijskog fonda UN-a za istočnu Evropu i srednju Aziju.\nUN procenjuje da će Bugarska do 2050. izgubiti četvrtinu današnje populacije, te da će sve okolne države gubiti stanovništvo u nadolazećim decenijama.\n"Zbog manje dece i velike emigracije stanovništvo zemalja jugoistočne Evrope smanjuje se i stari, a, za razliku od zapadne Evrope, ne teži se imigraciji kako bi se popunila razlika", rekla je Alana Armitaž.\nU većini zemalja jugoistočne Evrope će između 1995. i 2035. udeo osoba starijih od 65 godina u populaciji biti dva puta veći, a u nekima i tri puta veći, procenuju UN.\nManje radno sposobnog stanovništva povlači pitanje održivosti sadašnjeg sistema socijalne zaštite, pa tako i penzionog sistema, navodi Alana Armitaž.\nRTS: Dramatičan pad broja stanovnika u jugoistočnoj Evropi\nIzvor: Nezavisne Novine, 22.Okt.2019\nSARAJEVO - Zabilježen je dramatičan pad broja stanovnika u zemljama jugoistočne Evrope, uglavnom zbog iseljavanja mladih, saopštile su Ujedinjene nacije.\nDramatično upozorenje UN-a: Jugoistočna Evropa je u VELIKOM PROBLEMU\nZabeležen je dramatičan pad broja stanovnika u zemljama jugoistočne Evrope, uglavnom zbog iseljavanja mladih, saopštile su Ujedinjene nacije. Kako se navodi, to tog trenda dolazi mahom zbog iseljavanja mlade populacije, čime je ugrožena sposobnost tih zemalja da održe postojeći sistem socijalne...


Zašto u 21. veku nekome smeta dobra saobraćajnica kojom saobraćaju i Srbi i Albanci? | Radio Kosovska Mitrovica\nZašto u 21. veku nekome smeta dobra saobraćajnica kojom saobraćaju i Srbi i Albanci?\n3. April, 2021 08:12 |\nNakon što je predsednik Srbije Alekandar Vučić najavio da će najduže za mesec dana početi izgradnja puta Jarinje – Kosovska Mitrovica, saopštenjem se oglasila Kosovska vlada u kome navodi da Srbija ne može da izvodi ove radove, da je regionalni put Jarinje- Mitrovica u njenoj nadležnosti.\n“Pokušajem Vlade Kosova da spreči rekonstrukciju puta Jarinje – Kosovska Mitrovica pokazan je stav albanskih političara prema Srbima na Kosovu i Metohiji izjavio je potpredsednik Srpske liste Igor Simić.\n“Zašto u 21. veku nekome smeta dobra saobraćajnica kojom saobraćaju i Srbi i Albanci kada idu prema centralnoj Srbiji. Pitali smo se i kada su zabranili da se Srbi vakcinišu, očigledno da je namera da se Srbi stave u geta, da se stave u takve uslove u kojima je nemoguće živeti život dostojan čoveka u 21. veku. Očekujem da će Međunarodna zajednica reagovati na ovakve izjave. Potrebno je da gledamo u budućnost, a budućnost znači bolji putevi i bolja infrastruktura za sve građane. Nadam se da će se omogućiti da Srbija nastavi sa investiranjem, pre svega, u oblasti infrastrukture a posebno kada govorimo o putu Jarinje – Kosovska Mitrovica”, rekao je Igor Simić.\n“Oni imaju samo jedan cilj da sve što je dobro za Srbe, i za opstanak Srba na ovim prostorima, unište. Ako znamo da su poslednji put zabranili vakcine, šta imamo da očekujemo dalje. Imali smo takse kada su zabranili hranu, njihov jedini cilj je da oteraju srpsko stanovništvo sa ovih prostora”, kaže predsednik Udruženja privrednika Severa KiM Radoš Petrović.\nKao i uvek građani imaju potpuno poverenje u svoju državu Srbiju. Jedan od anketiranih građana kaže da Kurti treba jednom da shvati da je i on državljanin Srbije i da treba da poštuje institucije Srbije. Građani ističu da će uprkos svemu uz pomoć države Srbije ostati na ovim prostorima.\nPredsednik Aleksandar Vučić je najavio da će najduže za mesec dana početi rekonstrukcija magistralnog puta Jarinje – Kosovska Mitrovica dužine 54 km.\nIzvor: TV Most, RKM


Dan otvorenih vrata Univerziteta u Banjoj Luci | BL Portal\n18. Aprila 2019. 11:05\nManifestacija ”Dan otvorenih vrata Univerziteta u Banjoj Luci” za oko 2.000 maturanta iz najvećih lokalnih zajednica Republike Srpske, biće organizovana 19. aprila 2019. godine u 12.00 časova u Univerzitetskoj sportskoj dvorani u Univerzitetskom gradu.\nOsim plenarnog predstavljanja Univerziteta od strane rektora prof. dr Radoslava Gajanina i predstavnika Studentskog parlamenta, predviđeno je da maturanti u grupama posjete fakultete za koje su zainteresovani, gdje će biti upoznati sa osnovnim informacijama o studijskim programima, načinu upisa, polaganju prijemnih ispita, izvođenju nastave, kao i studentskom životu.\nOva aktivnost se organizuje u sklopu ”Dana studenata Univerziteta u Banjoj Luci” koji traju od 14. do 24. aprila 2019. godine, a riječ je o jednom od najvećih studentskih projekata u Republici Srpskoj u ovoj godini.\nTokom ove manifestacije studenti Univerziteta u Banjoj Luci, imaju priliku da učestvuju u kulturnim, sportskim, edukativnim i zabavnim dešavanjima ovog aprila.\nCilj ovog događaja je promocija studenata i studentskog života, kako na Univerzitetu, tako i u samom gradu na Vrbasu.\nOrganizator je Studentski parlament uz podršku Univerziteta Banjoj Luci.


Kontinuirana medicinska edukacija “Dijagnostika i lečenje retkih bolesti" za lekare, farmaceute i biohemičare\nU četvrtak 15. aprila 2021. godine, sa početkom u 10 časova, na portalu Baza retkih bolesti organizujemo kontinuiranu medicinsku edukaciju, namenjenu lekarima: „Dijagnostika i lečenje retkih bolesti“. [...]\n2021-04-05 18:15:28 By Ana Pataki Vesti Pročitaj više\nKonferencija "Za obolele od SMA i njihovo bolje sutra 2021."\nUdruženje SMA Srbija organizuje regionalnu konferenciju o spinalnoj mišićnoj atrofiji “Za obolele od SMA i njihovo bolje sutra, 2021”! [...]\n2021-03-25 16:15:10 By Ana Pataki Vesti Pročitaj više\nIntervju: "Olakšan put do 4.500 dijagnoza"\nNajveća korist – razmjena informacija, pronalaženje odgovora na pitanja koja muče pacijente i članove njihovih porodica, ali I ljekare oko postavljanja dijagnoze i terapije. [...]\n2021-03-15 07:32:39 By Ana Pataki Vesti Pročitaj više\nPriručnik o pravima obolelih od retkih bolesti u Republici Srpskoj\n“Priručnik o pravima u Republici Srpskoj” u izdanju Saveza za rijetke bolesti Republike Srpske je i nastao na osnovu spoznaja roditelja dece obolele od retkih bolesti, kao i odraslih pacijenata koji su se suočili sa nekom retkom bolešću. [...]\n2021-03-12 10:55:01 By Ana Pataki Vesti Pročitaj više\nU toku je javna rasprava o izmenama Zakona o finansijskoj podršci porodici sa decom\nNa predlog Ministarstva za brigu o porodici i demografiju, od 8. marta do 2. aprila 2021. godine traje javna rasprava o Nacrtu zakona o izmenama i dopunama Zakona o finansijskoj podršci porodici sa decom. [...]\n2021-03-10 08:24:08 By Ana Pataki Vesti Pročitaj više\nBolji život sa retkim bolestima: harmonizacija pristupa skriningu novorođenčadi\nNa teritoriji Evrope još uvek postoje ozbiljne razlike između država i programa koji se odnose na skrining pregled novorođenih beba. [...]\n2021-03-09 11:03:49 By Ana Pataki Vesti Pročitaj više\nVebinar “Učešće pacijenata u ranim fazama kliničkih istraživanja i razvoja za retke bolesti” u organizaciji ERGOMED\nVebinar je planiran u dva termina po centralno - evropskom vremenu: 16. marta 2021. godine u 15h i 19h. [...]\n2021-03-02 11:48:26 By Ana Pataki Vesti Pročitaj više\nObjavljen je najnoviji broj časopisa “Svijet rijetkih”\nČasopis „Svijet rijetkih“ je prvi časopis u Republici Srpskoj i Bosni i Hercegovini koji se bavi aktuelnim temama vezano za retke bolesti. Savez za rijetke bolesti Republike Srpske ga izdaje od 2017. godine svakog februara, meseca u kojem se obeležava i Dan retkih bolesti. [...]\n2021-03-02 07:42:58 By Ana Pataki Vesti Pročitaj više\n6. virtuelna nacionalna Konferencija i simpozijum o retkim bolestima\nU ponedeljak 1. marta 2021. godine, sa početkom u 13 časova, Hrvatski savez za rijetke bolesti, zajedno sa Društvom za rijetke bolesti Hrvatske pri Hrvatskom liječničkom zboru organizuje virtuelnu Konferenciju i simpozijum o retkim bolestima sa učešćem sagovornika i sagovornicama iz zemlje i inostranstva. [...]\n2021-02-23 11:27:20 By Ana Pataki Vesti Pročitaj više\nBaza retkih bolesti učestvuje u kampanji “Pokloni retkima” koju organizuje Nacionalna organizacija za retke bolesti Srbije [...]\n2021-02-05 08:30:03 By Ana Pataki Vesti Pročitaj više


Đukanović: Izliv netolerancije, agresije, primitivizma… | Starmo\nNaslovnica Region Đukanović: Izliv netolerancije, agresije, primitivizma…\nĐukanović: Izliv netolerancije, agresije, primitivizma…\nPodgorica — Predsjednik Crne Gore i lider Demokratske partije socijalista (DPS) Milo Đukanović priznao je poraz na parlamentarnim izborima održanim u nedjelju, na kojima DPS prvi put nije osvojio većinu crnogorskoj Skupštini, preneo je portal Nova.rs.\nOn je u intervjuu za “Newsmax Adria” rekao da incidenti ne iznenađuju kao ni “necivilizacijski momenti” sa slavlja pobjede tri do juče opozicione partije i naglasio da su u Crnoj Gori i regionu suprotstavljena dva pristupa – “prozapadni kurs” sa jedne i “nazadni nacionalistički” sa druge strane “koji je sada probuđen”.\n“Incidenti nisu nikog iznenadili, slavlje još manje. Razloga za slavlje uvijek ima, ali to slavlje podrazumijeva i civilizovan odnos prema drugim građanima i potrebi očuvanja stabilnosti Crne Gore. Mi smo sinoć prisustvovali jednom izlivu netolerancije, agresije, primitivizma, pokušaja obračuna sa ljudima koji drugačije misle”, kazao je Đukanović, prenosi Radio Slobodna Evropa.\nOcijenio je da je ne samo u Crnoj Gori već u regionu u cjelini još živa dva pogleda na budućnost regiona – jedan je onaj kojeg “personifikuje dosadašnji sastav vlasti u Crnoj Gori, kao manje-više u svim državama regiona, koji budućnost vidi u evropskom sistemu vrijednosti u evropskim i evroatlantskim integracijama”.\nGovoreći o formiranju nove vlade Crne Gore, Đukanović je rekao “da će prisustvovati raspletu” i da će od “onih koji će raspolagati 41 mandatom u parlamentu dobiti njihovu ponudu za formiranje vlade”.\nNa pitanje da li će to biti tri do sada opozicione koalicije on je odgovorio da postoje najave da će to one, ali da su dosta udaljeni njihovi programi i ako postoji nešto što ih zbližava to je želja da smijene DPS.\nDržavna izborna komisija objavila je konačne rezultate izbora – vladajuća DPS osvojila je 35,06 posto glasova; koalicija “Za budućnost Crne Gore”, koju predvodi Demokratski front (DF) osvojila je 32,5 procenata glasova, savezu “Mir je naša nacija” pripalo je 12,5 posto glasova, dok je građanski pokret “Crno na bijelo” podržalo 5,53 posto birača.


Održana prva godišnja ERA-LGBTI konferencija u Prištini\nPrva godišnja konferencija u organizaciji ERA LGBTI - LGBTI Equal Rights Association je održana od 6. do 8. oktobra 2016. u Prištini. Konferencija je okupila 150 aktivistkinja i aktivista iz 40 organizacija iz zemalja Zapadnog Balkana, Zapadne Evrope i Sjedinjenih američkih država.Organizatori skupa su: ERA LGBTI, Centar za jednakost i slobodu (Center for equality and liberty) i Centar za razvoj društvenih grupa (Center for social group development) uz podršku Evropske komisije, USAID, Hiršfeld Edi fondacije i Ministarstva spoljnih poslova Nemačke.\nTeme konferencije su bile pravni okvir i ljudska prava LGBT zajednice. Učesnice i učesnici su se složili da su problemi vidljivi u oblasti primene, a posebno kada je reč o zaštiti od nasilja, diskriminacije, zlostavljanja, povećanog obima govora mržnje kako u medijima tako i na društvenim mrežama, nedostatka pravnih dokumenata koji bi regulisali prava trans ili intersex osoba, itd. U poslednjih pet godina, nekoliko vlada je pokušalo da pripremi i primeni nacionalne i/li lokalne akcione planove. Međutim ovi pokušaju su najčešće bili neuspešni u svojoj primeni. Još uvek postoji nedostatak političke volje i konsenzusa da se novac poreskih obaveza utroši na LGBT pitanja, zanemarujući kasnije socio-ekonomske i političke posledice. Akcioni planovi, tamo gde su bili doneseni, pokazali su se kao neuspešni u uključivanju šireg kruga vladinih tela i agencija. Komparativnom analizom utvrđen je nejednak napredak u ostvarenoj saradnji sa državnim institucijama u zemljama Zapadnog Balkana i Turske.\nCiljevi prve godišnje konferencije su bili: promocija bliže i jače saradnje državnii institucija i lokalnih LGBT organizacija, iniciranje regionalne međuvladine platforme kao načina da institucije razmenjuju primere dobrih praksi, evaluiraju napredak i ojačaju kapacitete, ohrabrivanje bliske saradnje LGBT organizacija tokom procesa EU integracija i učešća u identifikovanju prioriteta u oblasti vladavine prava, kao i povećanje vidljivosti LGBT pokreta.\nTokom dva dana održana su 3 plenarna panela, 12 radionica i 6 dodatnih dešavanja kao i nebrojano puno sastanaka sa ciljem osnaživanja regionalne saradnje. Naredna konferencija će biti održana u Crnoj Gori.\nCentar za istraživanje javnih politika realizuje istraživanje o percepcijama bezbednosti LGBT zajednice. U okviru ovog projekta, Centar sprovodi ankete - do sada su sprovedene dve (rezultati su dostupni ovde i ovde), dok učešće u trećoj možete uzeti posredstvom ovog linka.\nIzvor: Gayten-LGBT, ERA-LGBTI, Photo Source: Gayten-LGBT


Sa Opštinom na TI – vršnjački edukatori u akciji – Razvojni centar za mlade\nPočetna Vesti Sa Opštinom na TI…\nEdukatori u Baljevcu i Jošaničkoj Banji\nVršnjački edukatori projekta „Sa opštinom na TI“, koji sprovode Razvojni centar za mlade i Opština Raška, posetili su osnovne škole „Jošanička Banja“ u istoimenom mestu i „Josif Pančić“ u Baljevcu.\nOni su održali sedam radionica u ovim školama i đacima preneli znanje stečeno tokom projekta o dostupnim mehanizmima kroz opštinu za poboljšanje sopstvenog položaja. Edukatori Nikola Mihajlović, Jovana Veljović, Magdalena Pavlović i Ivana Ćirović razgovarali su sa osnovcima koji su ih veoma lepo prihvatili. Đaci su bili kreativni u diskusiji, ukazavši na konkretne problem u mestima u kojima žive.\nOni smatraju da je njihovim mestima nedovoljno sportskih i kulturnih sadržaja i žele da se bore za poboljšanje sportskih uslova. Takođe smatraju da njihovi školski mini-tereni na otvorenom nisu adekvatno opremljeni i zaštićeni. Zato predlažu da se obnove mreže za golove i da se postave zaštitne ograde zbog bezbednosti dece.\nĐacima iz Jošaničke Banje nedostaje adekvatna sala za fizičko vaspitanje, jer njihova prokišnjava i bude puna vode u periodu posle zime kada se topi sneg, zbog čega ne mogu da imaju časove fizičkog.\nUčenici ovde dve škole su tokom radionaca bili veoma pozitivni, prijatni i spremni za razgovor, veoma su lako razumeli izložene pojmove i uvideli da je za rešavanje problema najvažniji timski rad.\nOdržani novi javni časovi\nProjekat „Sa opštinom na Ti“ uspešno je predstavljen u OŠ „Miloje Zakić“ i u Gimnaziji u Kuršumliji. Vršnjački edukator Veljko Avramović je uz pomoć Petra Dikića, koordinatora Kancelarije za mlade u ovom mestu predstavio đacima projekat, a pre svega mogućnosti kojima oni raspolažu u okviru jedne lokalne samouprave.\nUčenici su usmereni su na prave ljude kojima mogu da se obrate i na organizacije koje su im na raspolaganju za dalje delovanje. Mladi su bili uključeni u upitnik i diskusiju kroz koje su dobijena različita mišljenja i odgovori o tome šta im je potrebno i šta bi promenili u svom okruženju.\nMladi Avramović održao je ukupno tri radionice u ove dve škole, a u Gimnaziji je uspeo da okupi učenike svih razreda. Oni su svoje ideje predstavili lokalnoj KZM. Kome mogu sve da kažu za projekat, kada i kako, bila su samo neka pitanja učenika Gimnazije.\nVerujemo da će uspešna saradnja koju smo započeli sa ove dve škole biti nastavljena i u budućnosti i zahvaljujemo im se na ukazanom poverenju.\nRadionica i u Novom Pazaru\nProjekat „Sa opštinom na TI“ proširio se i na susedna mesta i predstavljen je i van Raške, u Tehničkoj školi u Novom Pazaru. Okupljanju su prisustvovali zamenik direktora Vanja Marinković i školski pedagog Nezrina Dazdarević.\nUčenici su upoznati sa ciljem projekta i sa ozbiljnošću i lakoćom savladali nove termine. Nakon predavanja održan je razgovor sa učenicima o trenutnim problemima u njihovom gradu. Svako od njih je izneo po jedan problem i na kraju su zajedno sa vršnjačkim edukatorom Jovanom Veljović došli do zaključka da je gradu Novom Pazaru najpotrebnija ekološka akcija. Ista bi pre svega bila takmičenje svih osnovnih i srednjih škola kako bi se što više učenika zainteresovalo za dalje delovanje. Ideju treba razraditi i moguće da će biti realizovana na samom početku proleća.\n– Učenici iz Novog Pazara, moji vršnjaci, veoma su zainteresovani za temu projekta „Sa opštinom na TI“. Kako bismo probudili znatiželju i kod učenika koji nisu imali priliku da prisustvuju radionici, zalepljen je poster na oglasnoj tabli na samom ulazu u školu – izjavila je Jovana Veljović.\nOdržane dve radionice u OŠ „Raška“\nVršnjački edukatori u okviru projekta „Sa Opštinom na TI“ nastavili su sa aktivnostima i održali dve nove radionice, ovog puta u OŠ „Raška“.\nMagdalena Pavlović priredila je živopisnu prezentaciju na temu mehanizama koji su dostupni mladima u okviru sopstvene Opštine, što je osnovcima bila zanimljiva tema jer do sada nisu imali priliku mnogo da razgovaraju o funckionisanju lokalne samouprave. Učesnicima radionice predstavljen je projekat, ali i na razumljiv nači objašnjena struktura Opštine i na koji način mogu da se uključe u život lokalne zajednice. Drugu, podjednako interesantnu i dinamičnu radionicu održala je Ivana Ilić.\nOsnovci su istakli da im je ova tema veoma zanimljiva i tokom same diskusije već su imali nekoliko predloga na koji način bi mogli iskoristiti saradnju Opštine Raška sa mladima, od akcija čišćenja kraja, preko izgradnje igrališta i sportskih terena u okruženju.\nProjekat sprovodi Razvojni centar za mlade u partnerstvu sa Opštinom Raška.\nO projektu i sa predstavnicima đačkog parlamenta Gimnazije u Raški\nPredstavnici đačkog parlamenta Gimnazije u Raški upoznali su se 20. novembra sa temom i aktivnostima projekta „Sa Opštinom na TI“. Tokom okruglog stola, osim što im je predstavljeno zbog čega je bitno da učestvuju u donošenju odluka o pitanjima od neposrednog interesa, ali i koji su mehanizmi da se njihovo učešće unapredi, bili su u prilici da iznesu šta smatraju važnim pitanjima za unapređenje položaja mladih u Raški.\nOvo je samo jedna u nizu aktivnosti usmerenih ka informisanju mladih o radu lokalne samouprave i podsticanju njihovog učešća u procesima donošenja odluka, a sve u želji da mladi postanu aktivni i odgovorni građani uključeni u život zajednice čiji su deo.\nAktivnosti su deo projekta „Sa Opštinom na TI“ koji se realizuje u partnerstvu sa Opštinom Raška.\nNove aktivnosti u opštini Raška – „Pitajte odbornika“\nMladi iz opštine Raška u sklopu projekta sa „Sa Opštinom na TI“ 6. novembra bili su u prilici da saznaju mnogo toga novog i interesantnog o radu lokalne administracije u direktnom razgovoru sa odbornikom Skupštine Opštine Raška Draganom Miladinovićem.\nNaime, u okviru informativne aktivnosti „Pitajte odbornika“, odbornik Dragan Miladinović razgovarao je sa mladima o radu Skupštine, ali i drugih donosilaca odluka na lokalu, kao i o načinima kako da se i sami angažuju i daju svoje predloge za bolji život lokalne zajednice.\nZainteresovani učenici Gimnazije i Srednje škole „Kraljica Jelena“ u Raški bili su u prilici da pitaju sve što ih je interesovalo – od toga kako da delegiraju ono što je njima kao mladima stvarno važno, do toga kako da iniciraju ili se uključe u različite lokalne aktivnosti.\nIzuzetno konstruktivna i interaktivna diskusija najbolji je pokazatelj da mladi pozitivno reaguju na otvorena vrata institucija i da su zainteresovani da daju doprinos da se život u lokalnoj zajednici unapredi. Stoga je zaključeno da je u budućnosti potrebno nastaviti sa ovom vrstom aktivnosti, te da format „Pitajte odbornika“ privlači veliku pažnju mladih ljudi i pokazuje im iz prve ruke da su institucije zaista spremne da njihovo mišljenje čuju i uvaže.\nJoš tri radionice održane u OŠ „Sutjeska“ Supnje\nNakon izuzetno pozitivne reakcije dece i mladih na uvodne radionice u sklopu projekta „Sa Opštinom na TI“, polaznik projekta i iskusni edukator Nikola Mihajlović nastavio je sa edukativnim aktivnostima u Osnovnoj školi Sutjeska u Supnju, Raška.\n„Suština našeg delovanja ogleda se u tome da kroz neformalno obrazovanje, na blizak i pristupačan način, objasnimo deci i mladima brojne stvari koje se ne uče direktno u školi i koje su njima nepoznanica, a tiču se prilika koje im se nude kroz lokalnu zajednicu – od pokretanja inicijativa do putovanja, studijskih poseta, lokalnih akcija“, podelio je sa mladima Nikola Mihajlović.\nUčenici šestog, sedmog i osmog razreda bili su zainteresovani da čuju nešto novo i saznaju kako funkcioniše Opština, ali i kako oni sami u perspektivi mogu pokrenuti neku lokalnu inicijativu. Predloga je bilo, a shodno godinama i interesovanju polaznika, najveći broj odnosio se na obogaćivanje sportskih sadržaja i obnovu lokalnog igrališta.\nKroz razgovor sa mladima pokazalo se da su preduzimljivi i puni elana, voljni da daju svoj doprinos, ali da ih treba usmeriti kako da postanu pokretači lokalnih akcija u svojim sredinama, da bi nadomestili to što im nedostaju alternative u kulturnom, sportskom, zabavnom životu, generalno – prilike za kvalitetno provođenje slobodnog vremena.\nDolazak na ovaj blok radionica bio je neobavezan, te smo izuzetno zadovoljni odzivom dece i mladih koji su želeli da čuju nešto novo i upoznaju se sa temama kojima se bavimo kroz projekat „Sa Opštinom na TI“.\nNesumnjivo je da su Razvojni centar za mlade i Opština Raška u OŠ Sutjeska pronašli adekvatnog partnera za sve naredne aktivnosti usmerene ka stvaranju aktivnih građana zainteresovanih da daju doprinos razvoju lokalne zajednice po meri mladih.\nSa gimnazijalcima iz Raške o lokalnoj administraciji\nVršnjački edukator Veljko Avramović u utorak, 5. novembra održao je dve radionice u nizu za učenike I godine Gimnazije Raška, upoznajući ih sa temama projekta „Licem u lice sa lokalnom administracijom“.\nTokom izuzetno dinamičnih sesija, koje su sadržale igre asocijacije, kviz o radu lokalne administracije, ali i evaluaciju svega onoga što su mladi mogli da čuju i načina rada koji je evaluator primenio, Veljko je u potpunosti uključio prisutne u diskusiju i došao do njihovog mišljenja o tome šta smatraju preprekama za aktivnije učešće u životu zajednice, ali i kako vide eventualno rešenje ovog izazova.\nJoš jednom se pokazalo da su mladi puni ideja, ali ih treba ohrabriti i ostaviti im dovoljno prostora da svoje ideje i podele sa donosiocima odluka u lokalnoj zajednici.\nNadamo se nastavku aktivne saradnje sa Gimnazijom Raška, budući da su polaznici pozitivno reagovali kako na način rada, tako i na prezentovane teme, a da je u tom uzrastu od izuzetnog značaja ukazati im koji su im sve mehanizmi dostupni kako bi postali aktivni građani.\nNova radionica u OŠ „Sutjeska“\nRealizacija projekta „Sa Opštinom na TI“ uspešno se nastavlja u Osnovnoj školi „Sutjeska“ u Supnju sa učenicima sedmog i osmog razreda.\nVršnjački edukator Vanja Vukadinović, specijalista zaštite na radu, održala je veoma intenzivno i interesantno predavanje ukazujući na bitne segmente i detalje važne za veće učešće mladih u lokalnoj zajednici. Na kreativan način prenela je utiske sa treninga održanog na Kopaoniku, kao i znanje koje je stekla na istom o mehanizmima koji su dostupni mladim ljudima u opštini Raška. Fokus je stavljen i na javni nastup mladih i značaj adekvatnog nastupa u različitim prilikama.\nUčenici sedmih i osmih razreda pokazali su veliko interesovanje za ovu temu jer se ne priča često o načinima na koje mladi mogu da učestvuju u radu svoje opštine i time doprinesu boljem položaju svoje grupe. Posebno zanimljivo bilo im je što o tome razgovaraju sa osobom bliskom po godinama, pa su opuštenije učestvovali u raspravi, čime se ideja za vršnjačku edukaciju pokazala kao pravi izbor u pristupu mladima.\nRukovodstvo OŠ „Sutjeska“ je podržalo realizaciju ovog projekta na samom početku, pa je ovo nastavak dobre saradnje koju imamo.\nVršnjački edukatori nastavljaju sa aktivnostima u Raški\nSa značajem i temama projekta „Sa Opštinom na TI“ 24. oktobra su upoznati su i srednjoškolci sa smera – ekonomski tehničar iz Srednje škole „Kraljica Jelena“. U ulozi vršnjačkog edukatora našla se Jovana Veljović, koja je na dinamičan i originalan način uvela temu, podstičući srednjoškolce da budu aktivniji u izražavanju vlastitih interesa i potreba pred lokalnom administracijom. Tokom radionice, polaznici su upoznati sa načinom funkcionisanja lokalne administracije, ali i mogućnostima uticaja na istu kroz peticije, zagovaračke kampanje, razgovor sa odbornicima, učešće u radu Kancelarije za mlade.\nKroz niz primera, srednjoškolci su ohrabreni da utiču na stanje u zajednici i doprinesu unapređenju sadržaja i ponude koja se tiče mladih. Organizatori projekta, Razvojni centar za mlade iz Beograda i Opština Raška iskoristili su priliku i da istaknu dosadašnju kvalitetnu saradnju sa Srednjom školom „Kraljica Jelena“ koja je uvek pozitivno reagovala na sve inicijative usmerene na bolji položaj mladih u opštini Raška.\nRealizovana prva u nizu radionica vršnjačkih edukatora\nNikola Mihajlović, polaznik projekta “Sa Opštinom na TI”, održao je prvu u nizu vršnjačkih edukacija, odabravši za učesnike svoje aktivnosti osnovce iz Osnovne škole “Sutjeska” Supnje. Tom prilikom, Nikola je na kreativan i dinamičan način, koristeći znanje i informacije sa inicijalnog treninga, prisutnima predstavio značaj projekta i aktivnosti na istom. Mnogi od njih prvi put su se sreli sa pojmom “lokalna administracija” te je Nikola svoju radionicu nastojao da obogati i nizom konkretnih primera, kako bi mlade podstakao na razmišljanje o većem učešću u životu lokalne zajednice.\nKako se izboriti za svoja prava, rešiti određeni problem u zajednici ili pokrenuti neku inicijativu, samo su neka od pitanja kojima su se Nikola Mihajlović i učesnici radionice bavili. Pored uvođenja teme među mlade, izuzetno je pozitivno i to što su mladi pokazali interesovanje da saznaju više i tokom vremena i sami postanu aktivniji deo zajednice.\nRazvojni centar za mlade posebno je radostan što su radionice započele u OŠ Sutjeska, imajući u vidu dosadašnju saradnju i podršku koju smo za sve inicijative dobili od direktora Mirka Puzovića. Njegovo delovanje upravo je i usmereno ka tome da se od školaraca stvaraju aktivni građani uključeni u sve lokalne procese od značaja.


Americki zvanicnici potvrdili su da su FBI i ministarstvo energetike sprovodili tajni program kontrole radijacije u muslimanskim objektima tokom tri poslednje godine u potrazi za radioaktivnim materijalom od kojeg bi teroristi mogli da naprave nuklearnu bombu. Postojanje programa kontrole radijacije u muslimanskim objekatima, ukljucujuci dzamije, domove, firme i skladista otkrio je list "Ju Es Njuz end vorld report". Prema tim navodima, tajni program poceo je nakon teroristickih napada na Sjedinjene Drzave 11. septembra 2001. godine. Vise od 120 mesta u Vasingtonu, Cikagu, Sietlu, Detroitu, Njujorku i Las Vegasu podvrgnuto je kontroli.\n"Vladine agencije su otkrile da su postavile opremu za otkrivanje radijacije u luke, na stanice metroa i druga javna mjesta, ali se u javnosti nije znalo za ekstenzivnu tajnu kontrolu privatnih poseda", pisse Njujork tajms.\nU saopsstenju Saveta americcko-islamskih odnosa, navodi se da bi ova "uznemirujucha otkricha, zajedno sa nedavnim izvesstajima o nadgledanju bez naloga, mogla da dovedu do stava da visse ne postoji nacija kojom vladaju prava, vech ona u kojoj strah gazi preko ustavnih prava. Svi Amerikanci trebalo bi da se zabrinu zbog postojanja dvostrukih arssina, sa punim posstovanjem prava vechine gradjana i smanjenim setom prava za muslimane".\nPomochnik direktora FBI Dzzon Miler saopsstio je da agencija "ne cilja ni na koju grupu na osnovu etnicckih, politicckih ili verskih ubedjenja".


BUDI MOJE OČI Ova aplikacija omogućava da “pozajmite” svoje oči slepima – Android Market\nBUDI MOJE OČI Ova aplikacija omogućava da “pozajmite” svoje oči slepima\nJanuary 25, 2015 - by android - Leave a Comment\nStvari koje svakodnevno obavljamo kao što su proveravanje datuma isteka roka na mleku ili čitanje računa slepim ljudima može biti izuzetno težak zadatak. Ipak, nova aplikacija danskog tima dizajnera napravljena je sa namerom da ovo promeni i omogući pomoć slepima.\n“Be my eyes” ili “Budi moje oči” je aplikacija u kojoj oni koji vide mogu da se registruju i volonterski pomažu u razrešenju problema koje postavljaju slepi korisnici. Recimo, ako je nekome potrebna pomoć da mu se nešto pročita, on to objavi na ovoj aplikaciji, korisnici koji vide potom budu obavešteni i onaj ko je u tom trenutku u mogućnosti razreši nedoumicu slepom korisniku.\nVolonteri svakako nisu u obavezi da pomognu istog trenutka, zbog toga se šalje notifikacija na više telefona gde bi neko od njih, ko ima vremena, mogao da odgovori.\nNajbitnija odlika ove aplikacije se ogleda u tome da slepa osoba može da dobije priliku da mu neko pomogne, a da pritom ne mora da pita. Recimo, kada bi pitao svog komšiju, on bi mu pomogao jednom ili dva puta u toku dana, dok bi već treći put postao razdražljiv. Na ovoj aplikaciji možete da postavite pitanje i 10 puta u toku dana sa sigurnošću da će vam neko rado odgovoriti.\nTaggedaplikacijaBudi moje ociSlepiyoutube music key\nPrevious Article BUDUĆNOST Šef Gugla predviđa nestanak Interneta\nNext Article Kako da saznate da li je neki nalog na Fejsbuku lažan


CJB Doboj provodi akciju „Zaštitimo djecu u saobraćaju“ - RTV Doboj\nU sklopu akcije koju Ministarstvo unutrašnjih poslova Republike Srpske provodi pod nazivom „Zaštitimo djecu u saobraćaju“, Centar javne bezbjednosti Doboj će tokom septembra mjeseca preduzeti veći broj preventivnih mjera i radnji u cilju povećanja opšteg nivoa bezbjednosti u saobraćaju, a posebno bezbjednosti djece predškolskog i ranoškolskog uzrasta koja prvi put, kao pješaci učestvuju u saobraćaju.\nOd prvog dana školske godine, policija će biti prisutna u blizini svih obrazovnih ustanova, kao i na putnim pravcima kojim će se kretati veći broj školske djece, dok će u drugoj polovini mjeseca u svim osnovnim školama biti organizovana predavanja o saobraćajnim pravilima i propisima.\nRadi bezbjednog kretanja učenika, u vrijeme prvih školskih dana biće obezbjeđeno pojačano prisustvo policije u blizini školskih objekata.\nTokom smjena učenici najnižih razreda usmjeravaće se na najbezbjednije pravce kretanja, vozači će biti upozoreni na smirivanje brzine kretanja motornih vozila, a eliminisaće se nepropisno parkiranje u zonama škola i pješačkih prelaza.\nPolicijski službenici CJB Doboj preudezeće potrebne mere i radnje na sprečavanju činjenja i ostalih prekršaja koji mogu da ugroze bezbjednost učesnika u saobraćaju, naročito bezbjednost najmlađe populacije koji u saobraćaju učestvuju kao pješaci.\nUmro Josip Bukal, golgeter sa Grbavice\nNestao starac, porodica moli za pomoć


Mala kuća | Kontejneri InfoKontejneri Info\nŠta reći sem da pišemo o projektu preslatke kuće, koja je izgrađena u Tokiju-Japan. Za sam projekat i kompletnu izgradnju, bila je zadužena kompanija Unemori Arhitekte (Unemori Architects).\nMala Kuća je izgrađena u delu Tokija, koji se zove Meguro-ku, poseduje 34,27 metara kvadratnih i predviđena je za jedan bračni par sa detetom. Objekat je izgrađen od fleksibilnih ploča T=8mm uz ugrađenu vodoneporopusnu oblogu od koje je formiran spoljni zid, unutrašnji zid je izgrađen od table T=3mm, pod je izgrađen od Luan šperploče T=12mm UC, plafon je formiran od Luan šperploče T=4mm, a krov je izgrađen od otpornog FRP T=3mm.\nUnemori Arhitekte su svojim projektom da kažemo „obukli“ ceo spoljni deo kuće oblogom od drveta i postavili kapke na postojeće prozore. U ovu kuću se uselila porodica sa jednim detetom, a sam objekat se nalazi u gusto naseljenom pregrađu Tokija. Za porodicu je u sklopu celog projekta obezbeđeno i jedno parking mesto, a jasno je koliko je ovo rešenje značajno za ovu porodicu sa jednim detetom, obzirom da je u Tokiju ozbiljan problem zbog manjka slobodnih parking mesta.\nArhitekte su projektovale izuzetno velike prozore, koji omogućavaju sjajan pogled na okruženje oko samog objekta. Unutrašnje prostorije su izuzetno male i jedan je osećaj kada su prozori zatvoreni i sa dodatnim zaštitnim kapcima, a sasvim je drugačiji osećaj, kada se kapci pa i sami prozori otvore. Sam arhitekta Hirojuki Unemori (Hiroyuki Unemori) kaže da je prozor izuzetno velik i kada se otvori da imate osećaj, kao da se nalazite izvan kuće.\nOvaj arhitekta još kaže, kako je sam objekat projektom gledao postaviti što više u sredinu postojećeg placa. Isto tako je razmišljao o tome da za kompletan objekat obezbedi što bolju cirkulaciju vazduha, kao i prodor dovoljne količine dnevne svetlosti u samu kuću. Sam objekat kako kaže, pomalo podseća na neki toranj, jer se prostire u visinu, a ne u širinu.\nOsnova kuće poseduje četiri podne ploče, koje su međusobno spojene takozvanim stubnim stepeništem od poda ka vrhu kuće. Tokom izgradnje su korišćeni pojedini slojevi drveta za formiranje podova, koji se dizajnom uklapaju u nameštaj koji je projektom predviđen, kao i ormarićima u kuhinji i trpezariji te svim drvenim površinama. Iako su obližnje kuće izuzetno blizu Male Kuće, projektom se želeo koliko toliko izbeći taj osećaj izuzetne blizine okolnih objekata.\nProstor oko kuće je maksimalno iskorišten, kako bi se ukućani što komotnije i prijatnije osećali u i van ove izuzetno interesantne kuće. Prozori su postavljeni i najbolju moguću poziciju, kako bi se maksimalno uklopili u postojeću okolinu, a ujedno i da ne remete okolinu. Kružno stepenište povezuje nekoliko novoa kuće i možemo reći da je izuzetno atraktivnog izgleda.\nZaista je neobično da ovaj mali objekat ima čak tri sprata i da su na postojeće sobe postavljena vrata izuzetno velikih gabarita za jednu ovako malu kuću. Svaki sprat poseduje jednu sobu, uključujući kuhinju, trpezariju i dve spavaće sobe. Kupatilo je izgrađeno na samom vrhu kuće i poseduje veliku staklenu površinu što omogućuva prodor velike količine sunčeve svetlosti i pre svega sjajan pogled iz kade na okolinu. Ne moramo posebno opisivati koji je osećaj za vreme kupanja u kadi, dok u vedrim noćima gledate zvezdano nebo.\nLink ka sajtu sa kog su korišćene fotografije:


EK - Srpski vaterpolisti sutra protiv Rumunije - Sportske.net\nEK - Srpski vaterpolisti sutra protiv Rumunije\nPoslednji susret u grupi se igra u martu u Sisku između Hrvatske i Srbije.\nVaterpolisti Srbije su danas pre podne trenirali u bazenu Zavoda za sport, a večeras će vežbati u bazenu "Prozivka" u Subotici.\n"Igramo prvi put u ovakvom sastavu i biće zanimljivo da se vidi koliko možemo. Ovo je talentovana ekipa koja može dosta. Utakmica je bitna baš zbog trenutne forme i verujem da će biti kako treba. Meni odgovara da igram jer u Pro Reku po dogovoru u drugom delu sezone igram samo Ligu šampiona", rekao je Dušan Mandić.\n"Daću sve od sebe da odigram kako treba. Naša je obaveza da se nametnemo. Ne slažem se da utakmica nije bitna. Svaka je bitna i sada je važna pobeda jer su tu i Hrvati. Očekujem dobru igru i pobedu", rekao je Radović.\n"Čast je, ali i odgovornost prema trenerima, ekipi da pružim dobru igru. Nije lako da se uđe u ovaj tim i tek treba da se dokazujem. Neće biti lako sa Rumunijom, oni ništa ne gube. Nadam se punim tribinama, dobroj utakmici i pobedi", rekao je on.


Danas je federalni ministar poljoprivrede, vodoprivrede i šumarstva Šemsudin Dedić održao sastanak s načelnikom Općine Tešanj Suadom Huskićem i ministrom poljoprivrede, vodoprivrede i šumarstva Zeničko-dobojskog kantona Himzom Smajićem.\nNa sastanku je, između ostalog, razgovarano o investicijskim projektima koje realizuje Općina Tešanj u okviru Projekta vodosnabdijevanja i odvođenja otpadnih voda koje općine diljem Federacije BiH provode u saradnji sa Federalnim ministarstvom poljoprivrede, vodoprivrede i šumarstva, uz pomoć kreditnih sredstava Europske investicijske banke (EIB) i donatorskih sredstava Europske unije, te drugih bilateralnih donatora, kao što je Švedska razvojna agencija SIDA. Ukupna vrijednost ovo projekta u Općini Tešanj iznosi 11,5 miliona KM, a investicije obuhvaćaju izgradnju i obnovu vodovodne i kanalizacione mreže.\n- Općina Tešanj je svijetli primjer da radom i zalaganjem može uspješno biti razvijana privreda na lokalnom nivou uz korištenje komparativnih prednosti BiH. Tešanj je dokaz da se u lokalnim zajednicama ljudi mogu ostvariti kao privrednici i živjeti od svoga rada u svome gradu i okruženju i biti pokretači razvoja države - izjavio je ministar Dedić, dodajući da Tešanj prednjači i u poljoprivrednoj proizvodnji, ostvarivši u 2017. godine gotovo 2,4 miliona KM poticaja.\nMinistar Dedić je izvijestio da su u toku izmjene i dopune tog Zakona kako bi bili uklonjeni nedostaci i pojednostavljene administrativne procedure, a sve s ciljem stvaranja boljeg zakonskog okvira koji će omogućiti i potaći stvaranje povoljnijeg ambijenta za poslovanje i razvoja poduzetništva.


FBI koristi tajne agente da „izmami“ džihadiste - Sputnjik Srbija\n21:15 30 Maj 2020\n16:08 08.06.2016 Preuzmite kraći link\nPoslednje dve godine FBI je značajno povećao aktivnosti tajnih agenata u slučajevima Amerikanaca koji se sumnjiče za saradnju sa DAEŠ-om. Kako piše „Njujork tajms“, prema mišljenju bivšeg saradnika FBI Majkla Džermana, Biro se služi mahinacijama, podmeće agenata kao „džihadiste“ i fabrikuje terorističke delatnosti u SAD.\nUz pomoć postavljanja zamki, za dve godine je FBI pokrenuo na desetine krivičnih postupaka prema navodnim pomagačima terorističke organizacije DAEŠ među američkim građanima, piše „Njujork tajms“.\nKako se navodi, ranije je resor koristio tajne agente samo kao poslednju opciju, ali sada FBI istražuje oko hiljadu ljudi zbog krivičnih dela koja se tiču povezanosti sa DAEŠ-om, što je već dovelo do dovođenja blizu sto Amerikanaca pred sud.\nPrema podacima lista, Biro je počeo da suviše često koristi agente, koji se predstavljaju kao stručnjaci za bombe, trgovci oružjem ili ekstremisti, koji su lično pomagali i izazivali osumnjičene da izvode protivzakonite akcije, između ostalog da izaberu ciljeve za terorističke napade i pronađu puteve za Siriju kako bi se pridružili teroristima.\nU FBI negiraju korišćenje nezakonitih metoda vođenja istrage.\n„Mi nećemo da čekamo dok se čovek sam mobilizuje. Nećemo da jednostavno sedimo znajući da on planira zaveru“, izjavio je rukovodilac jedne jedinice FBI Majkl Stejnbah.\nUostalom, bivši saradnik specijalne službe Majkl Džerman iz Centra za pravednost pri Univerzitetu države Njujork smatra da FBI fabrikuje krivična dela.\n„Oni izmišljaju terorističke pretnje. Daleko od toga da ti ljudi predstavljaju pretnju po Sjedinjene Države“, rekao je on.\nSa njim se slaže i direktor Centra za nacionalnu bezbednost Univerziteta Fordhem Karen Grinberg, koji je izjavio da se „FBI kreće lažnim putem u istrazi slučajeva povezanih sa DAEŠ-om“.


Lejdi Gaga na inhalatoru\nMeđu zvezdama koje bi svoju slavu i bogatstvo zamenile za zdravlje, nalaze se i planetarno popularna pevačica Lejdi Gaga, ali i Džulijan Hog, Kim Kardašijan, manekenka Džidži Hadid i mnoge druge.\nKim Kardašijan - boluje od psorijaze\nIako je to jedno vreme čuvala kao tajnu, najpoznatija rijaliti zvezda otkrila je da se bori sa psorijazom od svoje dvadesete godine.\nPsorijaza je autoimuna bolest koja izaziva crvene tačkice svuda po koži. Rijaliti zvezda tvrdi da joj je nekada bilo jako neprijatno zbog toga, kao i da deca tada nisu imala razumevanja već su je nazivali "šugavom" , ali da sada zna da se izbori sa tim.\n"Gde god se crvene tačkice pojave na mojoj koži, ja ih i sa ponosom pokažem. Ako imate psorijazu ili nešto slično, ne dozvolite da vas to kontroliše. Nekada su me nazivali šugavom, a sada me nije briga" , izjavila je ona.\nLejdi Gaga - hronični bolovi, spazam mišića, nesvestica\nPop provokator Lejdi Gaga, krajem 2016. godine priznala je da boluje od autoimune bolesti zvane fibromilagija, zbog koje ima nesnosne fizičke bolove, gubitak svesti, upale i spazam mišića i slično.\nOna je 2017. godine otkazala svoju "Joanne" turneju zbog neizdrživog bola koji joj je umalo uništio život.\n"Hroničan bol nikada nije šala. Nikada ne znam kog dana ću se kako osećati. Ljudi me ne shvataju ozbiljno jer misle da sam bogata i slava, ali je istina da bih se odrekla svega zarad mira. Nekada me je sramota jer razmišljam o ljudima koji imaju isti problem kao ja, a nemaju sredstva da se leče. Stidim se. Ne znam da li ću ikada moći da ostanem trudna i rodim dete" , izjavila je pevačica u dokumentarnom filmu o svom životu.\nAvril Lavinj - lajmska bolest\nPevačica je 2014. otkrila da boluje od lajmske bolesti zbog ujeda krpelja. Kako je sama rekla, ovo saznanje ju je umalo uništilo.\n"Nisam mogla da se pomeram, niti da dišem. Nisam mogla čak ni da govorim, mislila sam da umirem i da je ovo moj kraj. Naučila sam vremenom da gledam pozitivno na stvari, tako da se uz prave lekove osećam bolje, za sve je potrebno vreme" , izjavila je pevačica.\nDžulijan Hog - pretarno krvarenje i bol u stomaku\nGlumica je tokom tinejdžerskog doba otkrila da pati od endometrioze, beningne upale kod žena. Kako je sama rekla, isprva nije znala o čemu se radi, već je mislila da je to prirodan proces u kome postaje žena.\nOna je priznala da s vremena na vreme oseća jako veliku bol u donjem delu stomaka, kao i da ima obimna krvarenja.\n"Vremenom sam naučila da živim sa tim i da se izborim" , izjavila je ona svojevremeno.\nHaliD Beri - bila u komi sedam dana\nGlumica nagrađivana Oskarom 1989. godine saznala je da pati od dijabetisa, nakon što je više od sedam dana provela u komi. Ona je nakon što se probudila iz kome potpuno promenila svoje životne navike, način ishrane, ali je i krenula da prima insulinske injekcije na koje je obavezana do kraja svog života.\n"Već godinama sam na keto dijeti. Ovakve stvari učine čoveka jačim. Dijabetis mi je pokazao da sam jaka i da mogu da se izborim sa svim što život pred mene baci" , izjavila je ona.\nDžidži Hadid - boluje od hašimota\nSlavna manekenka 2016. godine priznala je da boluje od hašimoto autoimune bolesti. Kako je sama rekla, zbog ove bolesti njeno telo nekontrolisano dobija i gubi kilograme na nedeljnom nivou.\n"Moj metabolizam je jako čudan. Ovo je bilo jako teško savladi, s obzirom na posao kojim se bavim. Međutim, već nekoliko godina pijem lekove koji sve drže pod kontrolom" , izjavila je ona.\nU CENTRU SKANDALA Pevačica nazivom pesme razbesnela vernike, pozivaju na BOJKOT\nRAZVODILA SE 2 PUTA, IMA TEŠKU BOLEST Pevačica ima turbulentan život, a priča se da je godinama ZAPRAVO MRTVA\nDVA PROPALA BRAKA I SUZE U JAVNOSTI Pevačica je nakon turbulentnog života rešila da se POVUČE SA SCENE, a razlog je tužan


Centar za društvena istraživanja - Potpisan sporazum o zajedničkoj realizaciji Međunarodne naučno-stručne konferencije "Usklađivanje zakonodavstva sa acquis-em"\nPotpisan sporazum o zajedničkoj realizaciji Međunarodne naučno-stručne konferencije "Usklađivanje zakonodavstva sa acquis-em"\n27.08.2015. Potpisan sporazum o zajedničkoj realizaciji Međunarodne naučno-stručne konferencije "Usklađivanje zakonodavstva sa acquis-em" Centar za društvena istraživanja Internacionalnog Burč univerziteta i Direkcija za evropske integracije Vijeća ministara Bosne i Hercegovine su dana 27.08.2015. godine potpisali sporazum o zajedničkoj realizaciji Međunarodne naučno-stručne konferencije "Usklađivanje zakonodavstva sa acquis-em".\nPredstavnici Direkcije za evropske integracije su nedavno posjetili Internacionalni Burč univerzitet prilikom čega je načelno dogovorena saradnja između ove dvije institucije u vidu realizacije zajedničkih događaja. Konsekventno, krajem augusta je dogovoreno da će Centar i Direkcija za evropske integracije organizirati zajedničku konferenciju međunarodnog karaktera sa ciljem okupljanja vodećih naučnih radnika i stručnjaka na polju usklađivanja zakonodavstva sa pravnom tečevinom Evropske unije.\nKonferencija se planira održati u decembru mjesecu 2015. godine, a preliminarno je dogovoreno da će se sastojati od tri paralelne sesije sa temama koje će blagovremeno biti objavljene u pozivu.\nDirektor Centra za društvena istraživanja, gosp. Esad Oruč, naglasio je važnost Centra da djeluje u pravcu realizacije događaja sa partnerskim institucijama, jer se zajedničkim poduhvatima mnogo lakše mogu realizirati brojne aktivnosti od značaja kako za same te institucije, tako i za državu Bosnu i Hercegovinu.\nDirekcija za evropske integracije VM BiH1


Meč nacionalnih selekcija Srbije i Engleske u Požegi: 7. maj - Portal Pasaž\nMeč nacionalnih selekcija Srbije i Engleske u Požegi: 7. maj\nPosted: 6. maja 2018. u 07:06 / by Milunka Nikolić / comments (0)\nDrugo kolo B grupe Evro lige u stonom tenisu, meč između seniorske reprezentacije Srbije i Engleske igraće se u ponedeljak 7. maja u Požegi. Susret počinje u 20 časova, a ekipa Srbije dolazi u svom najjačem sastavu: Aleksandar Karakašević, Žolt Pete, Marko Petkov, Bojan Crepulja, a ekipa Engleske je najavljena u sastavu: Lijam Pičford, Pol Drinkhol, Sem Voker, Tin Tin Ho.\nDosadašnja praksa organizacije velikih međunarodnih takmičenja u stonom tenisu u Beogradu i Novom Sadu napravila je izuzetak, za koji se publika iz unutrašnjosti nada da će postati pravilo, odigravanjem ovog meča u Požegi. Organizator se potrudio da pripreme budu završene na vreme, a to uključuje i postavljanje odgovarajuće i propisane podloge i stola koji zadovoljava standarde svetske stonoteniske federacije.\nU organizaciju odigravanja ovog Evro meča uključio se i STK Požega, a posetu Požegi u čast ovog susreta najavili su ambasadori Velike Britanije i Tunisa , kao i predstavnici stonoteniske federacije Malte.\nIzvor: SKC Požega, Radio Požega


Nadležna inpekcija poriče gradski štab i radnike Jure - Društvo - Dnevni list Danas\nPočetna » Društvo » Nadležna inpekcija poriče gradski štab i radnike Jure\nNegirane tvrdnje da se u niškoj fabrici ne poštuju epidemiološke mere protiv korone\nNadležna inpekcija poriče gradski štab i radnike Jure\nNiška inspekcija rada, zajedno sa sanitarnom inspekcijom i epidemiolozima niškog Instituta za zaštitu zdravlja, utvrdila je da fabrika Jura u Nišu u potpunosti poštuje epidemiološke mere protiv infekcije korona virusa, izuzev što radnicima ne meri temperaturu na ulazu u fabriku već na njihovom radnom mestu, što će im biti naloženo da isprave, saopštili su za Danas u Ministarstvu za rad, boračka i socijalna pitanja.\n3Piše: Z. Miladinović 17. oktobra 2020. 08.08 Izmenjeno: 08.08\n– Poslodavac proizvodnog pogona Jure u Nišu je organizovao rad u tri smene sa manjim brojem zaposlenih, a tako da ne trpi proces proizvodnje, i sprovodi i redovno čišćenje i provetravanje prostorija. Zaposlenima je izdao na korišćenje propisana sredstva i opremu za ličnu zaštitu na radu i sprovodi pojačanu higijenu i dezinfekciju radnih i pomoćnih prostorija, o čemu vodi evidenciju. Izradio je uputstva i instrukcije o merama i postupcima za sprečavanje pojave epidemije zarazne bolesti, sa informacijama o simptomima, a zaposleni se na razglasu, na svaka dva sata, upozoravaju na obavezu nošenja maski i pridržavanja mera prevencije – naveli su u Ministarstvu rada.\nU Ministarstvu su kazali da je ovo utvrđeno vanrednim terenskim nadzorom inspektora rada niškog Odeljenja inspekcije rada, koji su izvršili zajedno sa sanitarnom inspekcijom odeljenja u Nišu i timom epidemiologa Instituta za javno zdravlje Niš.\nNadzor je obavljen prošlog petka, 9. oktobra, pred zasedanje niškog Gradskog štaba za vanredne situacije, u ponedeljak 12. oktobra, na kojem je obnarodovano da je niška Jura epidemiloško žarište, zbog kojeg će Grad „zatražiti pomoć Republike“.\nU Ministarstvu rada je rečeno da je inspekcijskim nadzorom konstatovano da je poslodavac niške Jure doneo Plan primene mera za sprečavanje pojave i širenja epidemije zarazne bolesti, koji je sastavni deo Akta o proceni rizika.\nOdgovorno lice kod poslodavca sa stručnim timom vodi evidenciju o sprovedenim kontrolama, svakodnevno obilazi zaposlene i kontroliše proces rada, kako bi se poštovale predviđene preventivne mere, naveli su u ministarstvu.\nPrema njihovim rečima, jedini problem je što je inspekcijskim nadzorom utvrđeno da se „beskontaktno merenje telesne temperature zaposlenih sprovodi na radnom mestu, a ne na ulazima u objekte, od strane radnika fizičko-tehničkog obezbeđenja zaduženog za ove poslove“, kako je poslodavac utvrdio Planom primene mera za sprečavanje pojave i širenja epidemije zarazne bolesti.\n– Na osnovu utvrđenog činjeničnog stanja, inspektor rada Odeljenja inspekcije rada Niš će doneti rešenje kojim će poslodavcu naložiti da obezbedi da se beskontaktno merenje telesne temperature zaposlenih vrši na ulazima u objekte, a shodno članu 11. Zakona o bezbednosti i zdravlja na radu i shodno članu 3. Pravilnika o preventivnim merama za bezbedan i zdrav rad za sprečavanje pojave i širenja epidemije zarazne bolesti – navelo je Ministarstvo u odgovoru našem listu.\nMeđutim, niški Gradski štab za vanredne situacije, sindikat Sloga koji jedini ima sindikalnu organizaciju u niškoj Juri i deo zaposlenih iznose drugačije ocene.\nNa sednici Gradskog štaba, prošlog ponedeljka, rečeno je da u niškoj Juri „nema sprovođenja svih mera“, uz upozorenje da je tokom septembra i u prvoj polovini ovog meseca korona virusom inficirano 68 zaposlenih, što čini čak 60 odsto ukupno zaraženih u Nišu u tom periodu.\nSindikat Sloga je potvrdio takvu informaciju, uz ocenu da država Juri „gleda kroz prste“ od njenog dolaska u Srbiju, pa i u vreme epidemije.\nRadnici niške Jure, koji su želeli da ostanu anonimni, kazali su za naš list da u fabrici nema propisane fizičke distance, a da ona zbog prirode posla nije ni moguća.\nU fabričkom autobusu koji vozi radnike na posao je „ogromna gužva“ i uz radnike koji sede stoji još njih 15 do 20.\nKompanija je svakom zaposlenom od početka epidemije korona virusa dala samo šest pamučnih maski.\nNa početku epidemije, u martu, na svakoj proizvodnoj liniji postojala je bočica sa alkoholom, a sada im „samo jednom na ulazu isprskaju ruke“. U poslednjih mesec dana im nisu merili temperaturu, ni na ulazu ni na radnom mestu, kazali su oni.\nPoslovodstvo kompanije Jura u Srbiji i njene fabrike u Nišu nisu se oglašavali povodom informacija o „niškom“ žarištu korona infekcije i kritika da ne primenjuju epidemiološke mere. Naš list im je početkom sedmice uputio pitanja vezana za najnoviju epidemiološku situaciju u niškoj fabrici, potom ih i ponovio, ali do zaključenja ovog izdanja nije dobio odgovore, uprkos usmenom „obećanju“ da će ih biti.\nZbog Jure pooštrene mere i u Merošini\nŠtab za vanredne situacije opštine Merošina juče je doneo odluku o pooštravanju epidemioloških mera, koje su sada strože od republičkih, pošto, recimo, dozvoljavaju okupljanja do deset ljudi i rad u zatvorenim ugostiteljskim objektima do 20 časova, a odlažu sve javne svečanosti i manifestacije. U Štabu su kazali da je razlog „mnogo novoobolelih koji su uglavnom radnici niške Jure i članovi njihovih porodica“.\nepidemiološke mere, Fabrika Jura, Korona virusNiš\n17. oktobra 2020. u 08.53\nKoja inspekcija Vuciceva smesno.\n17. oktobra 2020. u 09.09\nA kako Inspekcija komentariše činjenicu da samo u „Juri“ ima 68 zaraženih ? Jesu svi oni bili na nekoj privatnoj žurki ( između dve smene) pa se tamo zarazili? Bilo bi lepo saznati čiji su interesi iza svega ovog.\n17. oktobra 2020. u 11.45\nU fabrikama kablova je nemoguce drzati distancu,autobusi koji voze radnike su prepuni itd…


Sabor SPC počinje sjutra, očekuje se oglašavanje o razgovorima sa MPC - Volim Podgoricu\nVREMENSKA PROGNOZA: Promjenljivo oblačno, popodne moguća kiša i grmljavina\nPočetna/NOVOSTI/Sabor SPC počinje sjutra, očekuje se oglašavanje o razgovorima sa MPC\nSabor SPC počinje sjutra, očekuje se oglašavanje o razgovorima sa MPC\nZasijedanje Sabora Srpske pravoslavne crkve (SPC), njene „skupštine“, počeće sjutra svečanostima u Sremskim Karlovcima, dok bi, u nastavku, radni dio Sabora trebalo da bude održan u Beogradu, javlja beta prenosi Danas.rs.\nPoglavar SPC patrijarh Porfitije služiće sjutra, u nedjelju liturgiju, sa vladikama, u sremskokarlovačkom Sabornom hramu Svetog oca Nikolaja, a nešto kasnije biće obilježavanje stogodišnjice obnove Srpske patrijaršije.\nOčekuje se da Sabor saopšti dokle se stiglo u razgovoru sa Makedonskom pravoslavnom crkvom (MPC), koja se prije pola vijeka izdvojila iz SPC, želeći da tadašnji autonomni status unapredni u autokefalni.\nNjen konačni status, kako se može razumjeti, tek treba da se utvrdi. Razgovor na crkvenoj relaciji Beograd – Skoplje se nastavlja.\nReakcija Srpske patrijaršije na postupak patrijarha Vartolomeja, za sad, je izostala. U Sjevernoj Makedoniji funkcioniše i Pravoslavna ohridska arhiepiskopija kao autonomna u okviru SPC.\nInformacija da se vodi razgovor došla je, neki dan prije makedonskih medija, i iz SPC, ali u besjedi jednog od vladika u Bosni i Hercegovini pa je ostala ovdje neprimijećena.\nKako je rekao episkop zvorničko-tuzlanski Fotije, sa MPC je u Niškoj eparhiji vođen „dijalog ljubavi, vjere i nade“, kao i da su „na pragu da se iscijeli raskol, na dobro dva bratska naroda, srpskog i makedonskog“.\nPatrijarh Vartolomej je svojom odlukom nastupio kao „prvi po vlasti“ koji rješava nesporazume među crkvama.\nMoskovska patrijaršija optužila ga je, prije nekoliko godina, da je u Ukrajini „upao u njeno kanonsko područje i raskolnicima dao autokefalnost“ mimo pravila, iako tamo već postoji Ukrajinska pravoslavna crkva koja je autonomna u okviru Ruske pravoslavne crkve.\nOvaj spor doveo je do podijeljenih pozicija u pravoslavnom crkvenom svetu. SPC je stala na stanovište da je vaseljenski patijarh samo „prvi po časti“, strahujući očito i da bi bez konsultacija sa njom mogao nešto da uradi na području Sjeverne Makedonije i Crne Gore.\nPo nekim tumačenjima, patrijarh Vatolomej želi i da kroz priznanje MPC kao kanonske, preuzme u svoju nadležnost njene eparhije u inostranstvu.\nU danima pred Sabor SPC, patrijarh Porfirije boravio je na Kosovu i Metohiji i u eparhijama koje su dijelom ili sasvim na području Crne Gore.\nRedovno, godišnje zasijednja Sabora SPC se odžava u maju. Okuplja vladike iz zemlje i inostranstva, odlučuje se većinom glasova, glas patrijarha je presudan samo kad je taj odnos izjednačen, ali težinu dobija i njegovim ličnim autoritetom.\nMPC patrijarh porfirije SPC\nRADOVIĆ: Božović da podnese ostavku, očigledno je kakav uticaj na čovjeka mogu imati tri-četiri godine vlasti\nKREMLJ PRIJETI FINCIMA: Gađaćemo vas Kinžalima i zbrisati za 10 sekundi


DIDS 2016 o Internetu i savremenom svetu | RNIDS\nPreko 370 posetilaca i 1300 gledalaca internet prenosa moglo je da prati 50 domaćih i stranih govornika na sedmoj godišnjoj konferenciji o Internetu DIDS 2016. Ovogodišnji Dan internet domena Srbije održan je 15. i 16. marta u Beogradu, pod sloganom „Živimo Internet… Globalno – Bezbedno – Lokalno“, a organizator je bila Fondacija „Registar nacionalnog internet domena Srbije“ (RNIDS). DIDS je održan uz podršku ICANN-a, a prateći program drugog dana je bio Regionalni internet forum – RIF 2016.\nMolimo sve koji su prisustvovali DIDS-u da podele svoje mišljenje o Konferenciji popunjavanjem Ankete.\nVojislav Rodić, predsednik UO RNIDS-a, otvorio je DIDS 2016 objašnjenjem da je uloga RNIDS-a “upravljanje nacionalnim domenima najvišeg nivoa, ali suština tog procesa je zapravo omogućavanje ostvarivanja ličnog i nacionalnog identiteta na Internetu”. Na ovogodišnjem DIDS-u se govorilo i o budućnosti Interneta na globalnom nivou, s obzirom na odluku američkih vlasti da odustanu od nadzora nad IANA funkcijama, ali i o bezbednosti informaciono-komunikacionih sistema u Srbiji i njenom okruženju.\n“Vi, vlade industrijskog sveta, vi istrošeni džinovi od mesa i čelika, ja dolazim iz sajber-prostora, novog doma uma. U ime budućnosti, tražim od vas iz prošlosti da nas ostavite na miru. Niste dobrodošli među nas. Nemate suverenitet tamo gde se mi okupljamo”. Čitanjem ovih poetičnih reči iz uvoda u “Deklaraciju nezavisnosti sajber-prostora” staru 20 godina, započet je prvi blok Dana internet domena Srbije 2016 (DIDS2016) pod nazivom “Globalno”.\nNezaobilazna tema u prvoj panel diskusiji, koju je vodio Vladimir Radunović iz Diplo fondacije, bila je vest da je američka Vlada posle dvogodišnjih pregovora sa predstavnicima internet zajednice i regulativnih tela postigla dogovor da nadzor nad IANA funkcijama prenese na globalnu internet zajednicu, odnosno na ICANN (Internet korporaciju za dodeljene nazive i brojeve).\nGabrijela Šitek, menadžerka za odnose sa zainteresovanim stranama za Centralnu i Istočnu Evropu (CIE) u ICANN-u, rekla je tim povodom da, pre nego što proslavimo ovaj dogovor, ipak treba sačekati 90 dana da Sjedinjene Američke Države razmotre sve aspekte dogovora i zvanično ih potvrde, kada će “Internet zaista postati nezavisan”. Ona je takođe pozvala sve zainteresovane da se uključe u rad ICANN-a, jer ova organizacija podržava demokratizaciju upravljanja Internetom, i rado bi prihvatila sveže ideje i stručnost, kako iz civilnog društva tako i iz poslovnog sveta. “Kompanijama možda to izgleda kao trošenje vremena, ali ako malo bolje razmislite – zašto biste dopustili da neko drugi donosi odluke o funkcionisanju Interneta koji koristite svaki dan, ako i vi sami možete uzeti učešće u tome”, upitala je Šitek okupljene u Kristalnoj dvorani Hotela „Hajat Ridžensi Beograd“.\nMajk Silber, član Upravnog odbora ICANN-a, se nadovezao na ovu temu konstatacijom da su sa prenosom nadzornih funkcija na ICANN saglasne i one države koje su se osećale “istisnuto” u oblasti regulacije sajber-prostora, i da je verovatno najbolje rešenje ovog problema prenos pomenute fukncije na globalnu višeaktersku internet zajednicu, na model koji se kroz rad ICANN-a dokazao kao uspešan.\nVolf Ludvig, predsedavajući European Regional At-Large Organization (EURALO), istakao je da svi koji žele treba da se uključe u regulaciju Interneta, i da bi bilo dobro da se u istoj aktivira i više ljudi iz CIE regiona. Ne treba se u ovom pogledu oslanjati na predstavnike zakonodavne vlasti ili pravosuđe, jer oni, osim retkih izuzetaka, ne barataju dobro znanjem o ovoj oblasti, poručio je on. “Upravljanje Internetom treba da ide odozdo na gore, od naroda ka vlasti, a ne obrnuto. Svi moramo da doprinesemo dijalogu o ključnim elementima funkcionisanja Interneta, moramo savetovati ali i kritikovati donosioce odluka, kako bismo se izborili za unapređenje funkcionisanja mreže”, rekao je Ludvig podsećajući da se u Švajcarskoj ova pitanja ponekad rešavaju i referendumom.\nMarilia Masiel, koordinator Centra za tehnologije i društvo pri Getulio Vargas Fondaciji, obratila se publici DIDS-a putem Skajpa iz Brazila, napomenuvši da je neutralnost Interneta veoma važna tema u njenoj zemlji i da joj se čini da vlasti širom sveta napokon počinju da shvataju nužnost saradnje sa civilnim sektorom u oblasti upravljanja Internetom.\nO trendovima bezbednosti na Internetu govorilo se na drugom panelu, pod nazivom „Bezbedno“, koji je moderirao Slobodan Marković, savetnik za IKT politike i odnose sa internet zajednicom u RNIDS-u. Naime, početkom ove godine u Srbiji je usvojen Zakon o informacionoj bezbednosti koji uređuje mere zaštite od bezbednosnih rizika u informaciono-komunikacionim sistemima, odgovornost pravnih lica prilikom upravljanja i korišćenja istih, ali i određuje nadležne organe za sprovođenje mera zaštite, koordinaciju između činilaca zaštite i praćenje pravilne primene propisanih mera zaštite. Time je dat zakonski okvir za buduće funkcionisanje CERT-ova, tela koja bi trebalo da se bave prevencijom bezbednosnih incidenata, otklanjanjem istih i edukacijom, odnosno podizanjem svesti kod građana, privrede i javnih službi o značaju IKT bezbednosti.\nNebojša Jokić, načelnik MUP-CERT-a, iz našeg Ministarstva unutrašnjih poslova, rekao je na konferenciji kako ovaj CERT postoji mnogo kraće nego oni iz okolnih zemalja, ali da je za ovih 20-tak meseci rada uspostavljena organizacija koja će moći da odgovori budućim izazovima i da se u tom cilju radi na informacionoj edukaciji svih zaposlenih u policiji.\nNjegov kolega iz Slovenije, Gorazd Božič, direktor SI-CERT, ARNES, podelio je iskustva ovog tela koje je prošle godine napunilo 20 godina, naglasivši da je sajber kriminal za to vreme veoma napredovao i da stručnjaci koji rade u CERT-ovima moraju pratiti tehnološki napredak istom brzinom kao i prekršioci zakona. Jedna od bitnih promena je pojava zlonamernog softvera koji se kreira da bi se iznajmljivao drugima (CaaS – Crime as a Service) za potrebe napada na različite lokacije na Internetu, što je praktično postao novi internet biznis model. Božič je istakao da su najčešća meta hakerskih napada u Sloveniji banke, sa ciljem pristupanja podacima koji se mogu zloupotrebiti za sticanje lične koristi onih koji upadaju u njihove sisteme. No, po njegovim rečima, i banke, ali i mnoge druge institucije, su postale svesne potrebe da se obezbede od hakerskih ili bilo kojih drugih napada preko mreže.\nFilip Vlašić, specijalista za računarsku bezbednost, HR-CERT, CARnet, je rekao da u Hrvatskoj CERT zvanično postoji od 2008. ali zapravo posluje od 2010. od kada se u bezbednosnom poslu promenilo mnogo toga – pre pet godina niti je bilo toliko raznovrsnih uređaja za pristup Internetu, niti je bilo rašireno korišćenje pametnih telefona sa više vrsta i verzija operativnih sistema. Zbog navedenog je sve teže raditi informacionu forenziku, ali je zato i važno da postoje tela poput CERT-ova, zaključio je on.\nDušan Stojičević, član Izvršnog odbora SEEDIG-a, i bivši predsednik UO RNIDS-a, dodao je da i sam RNIDS planira stvaranje svog CERT-a koji će pokrivati domaći domenski prostor, odnosno domene .RS i .СРБ. On je kritikovao pomenuti zakon jer njime nije definisana kritična infrastruktura, i naglasio da mora da postoji konstantna saradnja između privatnog sektora, u čijem je vlasništvu veći deo infrastrukture, i nadzornih organa.\nSava Savić, pomoćnik ministra za informaciono društvo iz našeg Ministarstva trgovine turizma i telekomunikacija, govorio je, osim o Zakonu o informacionoj bezbednosti, i o svakodnevnim dilemama sa kojima se korisnici Interneta suočavaju, ali je i odgovarao na pitanja poput – da li treba pravo na privatnost podrediti bezbednosti. “Postoji institucija koja štiti pravo građana na privatnost i sa njom drugi državni organi često prave kompromise, ali kada se radi o podacima kojima se nekome može spasiti život – kao na primer u slučaju otmice deteta čiji signal mobilnog telefona je moguće pratiti – onda je svakako važnije spasavanje osobe i ništa se ovom cilju ne može podrediti”, rekao je on i dodao da to ipak ne znači da će bilo ko iz bezbednosnih struktura nekažnjeno zloupotrebljavati mogućnost pristupa podacima građana.\nTreći blok DIDS-a, ovoga puta nazvan „Lokalno“, koji je vodio Radomir Lale Marković iz „TAG Media“, prikazao je pregled uglednih lokacija na nacionalnim internet domenima .RS i .СРБ. Predstavnici 12 domaćih internet sajtova, portala i onlajn projekata govorili su o svojim iskustvima i razvojnom putu.\nKompletne informaciji o programu i učesnicima DIDS 2016 dostupne su na sajtu na adresama dids.rs i дидс.срб, a na Tviteru je korišćen hešteg #dids2016.\nDrugog dana DIDS-a održan je Regionalni internet forum – RIF 2016, koji je okupio pedesetak predstavnika nacionalnih internet registara iz jugoistočne Evrope, predstavnike državnih organa, lokalnih internet zajednica i globalnih internet organizacija, kao i pravne eksperte iz regiona sa akademskim i praktičnim iskustvom. Među temama ovog stručnog skupa bili su projekti u oblasti e-Uprave, problematika IDN domena, autorska prava i drugi pravni aspekti vezani za Internet, kao i bezbednost na Internetu sa gledišta obrazovanja, podizanja svesti i pravne usklađenosti. Detaljne informacije o učesnicima i programu RIF 2016 nalaze se na sajtu na adresama rif.rs i риф.срб.


Predsjednik Krapović na konferenciji za medije o budvanskoj Luci | Opština Budva\nDanas se predsjednik Opštine Budva Dragan Krapović obratio medijima na konferenciji za štampu koju je lokalna samouprava organizovala sa ciljem da se javnost upozna sa dosadašnjim i budućim aktivnostima u vezi planiranog projekta uređenja gradske Luke.\nU obraćanju prisutnima, predsjednik Krapović je istakao da je Luka od suštinskog značaja za stanovnike i privredu našeg grada. Dodao je i to da je od 2014. godine u planu izrada Državne studije lokacije Luke Budva, koja, prema njegovim riječima, nije prihvatljiva zbog netransparentnosti i neuključivanja lokalne samouprave i građana u proces njene izrade.\nOvom prilikom, predsjednik je, u ime lokalne samouprave, kazao da zahtijeva da nadležni opštinski organi, kao i on lično, do detalja budu upoznati sa svim koracima koji su u ovom projektu preduzeti i koji su planirani, kako bi se u budućnosti znala tačna dinamika i predviđene aktivnosti, a sve u cilju zauzimanja određenog stava opštinskih vlasti po ovom pitanju.\nU daljem izlaganju, podvukao je da je sve navedeno u opštem interesu građana Budve i da je upućeno ka zajedničkom konstruktivnom rješavanju aktuelne situacije oko Luke Budva.\nTakođe, istakao je zahtjev Opštine da se zaustavi procedura produženja zakupa Luke Budva, koji ističe u aprilu ove godine, i rekao da će svako produženje ugovora o zakupu, za koje se dokaže da je protivzakonito, biti predmet krivičnog gonjenja. Naglasio je i to da je potrebno Luku dati na upravljanje D.o.o. "Komunalnom" preduzeću Budva.\nKonferenciji su, takođe, prisustvovali i potpredsjednici Opštine Veselin Marković i Mihailo Đurović, predsjednik Skupštine opštine Đorđije Vujović, dio lokalnih odbornika, kao i predstavnici civilnog sektora, sportskih i ribolovačkih klubova kao i zainteresovano građanstvo.\nPredsjednik Skupštine Đorđije Vujović ovom prilikom je naveo da je za dalju saradnju lokalna samouprava prva instanca koju svi investitori treba da kontaktiraju, jer su samo tako građani direktno uključeni u teme od značaja za grad.\nNakon obraćanja predstavnika Opštine, novinari su bili u mogućnosti da u direktnoj komunikaciji sa predsjednikom Krapovićem i ostalim prisutnima dobiju više informacija o ovoj temi.\n» Predsjednik Krapović na konferenciji za medije o budvanskoj Luci


Radmonović Tadiću: Protestna nota MIP-a BiH je jednostran akt\nČlan Predsjedništva BiH iz Republike Srpske Nebojša Radmanović uputio je danas pismo predsjedniku Srbije Borisu Tadiću u kom navodi da protestna, nota koja je upućena Srbiji iz Ministarstva vanjskih poslova BiH u vezi sa hapšenjem Ejupa Ganića, predstavlja jednostran i samovoljan politički i diplomatski akt neovlaštenog državnog službenika.\nProtestna nota iz Ministarstva vanjskih poslova BiH u vezi hapšenja bivšeg člana Predsjedništva BiH Ejupa Ganića u Londonu upućena je bez odobrenja Predsjedništva koje je zaduženo za kreiranje vanjske politike zemlje, navodi u pismu Radmanović.\nDodaje da je prema Ustavu BiH isključivo Predsjedništvo nadležno za donošenje odluka u oblasti vanjske politike koncenzusom tri člana Predsjedništva iz tri konstitutivna naroda.\n„Obavještavam vas da je ova nota upućena bez saglasnosti i znanja predstavnika jednog konstitutivnog naroda u ovom slučaju srpskog naroda. Zaobilazeći predstavnike jednog konstitutivnog naroda i Ustavom BiH potreban koncenzus u oblasti spoljne politike, narušavaju se dobrosusjedski odnosi između naših zemalja kao jedan od glavnih ciljeva spoljne politike BiH“, stoji između ostalog u pismu koje je danas upućeno predsjedniku Srbije.\nPredsjedništvo BiH je juče sa dnevnog reda skinulo tačku u kojoj je trebalo da razmatra protestnu notu koju je Srbiji uputilo Ministarstvo vanjskih poslova BiH.